'Hit' sonatuen DJa. Egilea(k) EROSTARBE, Gorka. Berria, Euskal Editorea SM 2008 (1)\n...eroan alegia. Disko jartzaile izateaz gain, soinu nahaslea, musika ekoizlea eta Yellow Productions diskoetxeko gidari ...\n...> egosi tzar», «papo gorri», «bazter nahasle», «ahur bat chanfarin», «beti faltsu», «osoki zozo», «zer i...\nBazter nahasle, burrunbari, ohereketari guzien kontra gira, izan dezaten z...\nAraudia errespetatzen dute, baina erabiltzailearengan pentsatu gabe. Egilea(k) CONSUMER. Consumer, Eroski S. Coop. 2001 (1)\nTermoaren irteeran jarri balbula nahaslea; horrela, tenperatura egonkorrean aterako da ura: erosoago ...\nBat-bateko espartina. Egilea(k) ALVAREZ, Imanol. Berria, Euskal Editorea SM 2008 (1)\n...28aren inguruan, Radio Euskadi irrati publikoak polemika nahasle bezain maltzurra sorrarazi du, gay-les askapenaren esparrua...\nBeroa sortzeko instalazioak. Egilea(k) PRADO, Javier. , LANEKI 2017 (1)\n... bideko balbulak banatzaile (bereizle) gisa edo nahasle gisa jar daitezke.\nDiglosia Euskal Herriarentzat?. Egilea(k) ESCRIBANO, Daniel. Jakin, Jakinkizunak S.L. 2015 (1)\n...atik guztitik ezerk ez du zerikusirik diglosiarekin, nahasle ofizialek diotena diotela. Eta 'teoriaren' harietatik tirak...\nEspainiako irrati ultrak. Egilea(k) ALEMAN, Jon. Berria, Euskal Editorea SM 2008 (1)\n...i eta bihotzik utzi gabe ariko dira. Kaka nahasle bipilak.\nEzkilak 50 dezibeletan. Egilea(k) ARRIZURIETA, Irene. Berria, Euskal Editorea SM 2011 (2)\n...>izan, baina salaketa jarri dutenak «bazter nahasle» deitu zituen: «Lau bazter nahaslerengatik bizitza osoko oh...\n...azter nahasle» deitu zituen: «Lau bazter nahaslerengatik bizitza osoko ohitura kendu nahi digute. Gauez isildu zituz...\nGizateriaren kontrako krimenak leporatu dizkio PANek Israeli. Egilea(k) SOKARROS, Allande. Berria, Euskal Editorea SM 2009 (1)\n...asek, ordea. «Al Fatakoek eta gaineratiko indar nahasleek egin ohi dituzten gezurrezko denuntziak dira; bide batez, h...\nHandik eta hemendik. Imanol Murua Uria. Zientzia zientzia da. Egilea(k) MURUA URIA, Imanol. Berria, Euskal Editorea SM 2011 (1)\n...kontuak eskatzen ari zitzaizkion FBIko bazter nahasleei erantzuteko: «Science is science».Eta zientzia, jakina, uni...\n...> inpresio horietan parte hartu ohi duten elementu nahasleak bereizi zituen: Harrotasuna eta aurrejuzguak. Pride and Pre...\nHemeroteka. Konkistaren oroimena, oroimenaren konkista. Egilea(k) LEONE, Santi. Berria, Euskal Editorea SM 2009 (1)\n...ra, «politizatuak»; oraina aldatu nahi dugunok, nahasle hutsak. Konkista ospatuz memoriaren jabe bihurtu nahi du Na...\nHerta Müller: Nobel Sarira bidaia. Egilea(k) ROMAN, Constantin. Argia, Komunikazio Biziagoa, S.A.L 2009 (1)\n... atzean utzi. Testuinguru horretan, Müller bazter nahaslea da, gai hori jorratzen duelako, eta zuzen-zuzenean aurre eg...\nIRANGO PRESIDENTETZARAKO HAUTESKUNDEAK (VI). Ahmadinejadek «iruzurren bidez» irabazi duela salatu du Mousavik. Jarduneko presidenteak bozen %62,63 lortu ditu, eta haren aurkari nagusiak, Mir Hussein Mousavik, aldiz, %33,75. Egilea(k) SOKARROS, Allande. Berria, Euskal Editorea SM 2009 (1)\n...tan lehiatu direnekin loturarik ez duten egoera nahasle batzuei�, adierazi du Mashulik.\nKOMUNIKAZIOA. Ekografiak. Erlijioa Tele-Bistan. Egilea(k) GANTXEGI, Eñaut. Berria, Euskal Editorea SM 2009 (1)\n...dabiltzan honetan, Elizak ezin bere haize bazter nahasle izaera alde batera utzi. Eta gai horren inguruan, La Noria ...\nKaleko legea. Egilea(k) MAGRO, Imanol. Berria, Euskal Editorea SM 2009 (1)\n...izaerak ere ez zion lagundu, Alstonek bazter nahasle eta harroxko ospea hartu baitzuen. Legearekin ere arazoak i...\nKolonbiako gatazkaren hostoa. Egilea(k) PLAZA, Oier. Berria, Euskal Editorea SM 2008 (1)\n...polizia gazteari mezclador de herbicidas (herbiziden nahaslea)<\_q>irakur dakioke uniformeko maukan daraman txatal gorrian...\nKonkistaren oroimena, oroimenaren konkista. Egilea(k) LEONE, Santi. Argia, Komunikazio Biziagoa, S.A.L 2009 (1)\n...ra, “politizatuak”; oraina aldatu nahi dugunok, nahasle hutsak. Konkista ospatuz memoriaren jabe bihurtu nahi du Na...\n...astapenari estu lotu behar hori da, salbuespen nahasleei itzuri eginez, lor daitekeen egiaren parterik handienera ir...\nKutsatzaile hormonalak: Berandu eta herren dator Europatik babesa . Egilea(k) BREA, Unai. Argia, Komunikazio Biziagoa, S.A.L 2016 (1)\n...desegoki askoak: disruptore endokrino, kutsatzaile edo nahasle hormonal...\nLAUHAZKA. Ibon Aranberri. Hiru dimentsioen gaixo. Egilea(k) ARANBERRI, Ibon. Berria, Euskal Editorea SM 2015 (2)\n... genuke, beraz, antzeko efektu espazialki nahasleak eragin dezakeen eremu mugatzea? Ez dakigu, ordea, espazio a...\nLITERATURA. Genero baten ohorezko hasiera. Egilea(k) SERRANO IZKO, Bixente. Berria, Euskal Editorea SM 2009 (1)\n...detektibea dugu bidegile, eta egilea bera bide nahasle (intriga interesen arabera). Collinsen honetan, hamabi narr...\n...> zuen Gobernuak. Guztia "ero baten lana" edo " nahasle baten asmakizuna" zela nabarmendu zuen eta sekulako oihartz...\nXenofobia eta hainbat arrazakeria. Egilea(k) UNZURRUNZAGA, Agustin. Berria, Euskal Editorea SM 2009 (1)\n...> izana, huraxe jotzen baita benetako bazter nahasletzat: ikasle atzerritarrei leporatu ohi zaie eskola porrota; auz...\nZuzendariari. Gure lagun Asel askatu! Bilboko segurtasun-kamerak. Egilea(k) GOIENETXEA, Ekaitz; DE MATA, Adriano. Berria, Euskal Editorea SM 2010 (1)\n... gobernuetako bulegoetan, historian zehar: bazter nahasleak dira eta kaosa eragiten dute. Badaezpadako jendea, anarkist...


Bruselak proposatu du airelineen co2-emisioei mugak jartzea 2011tik aurrera | Consumer\nBruselak proposatu du airelineen co2-emisioei mugak jartzea 2011tik aurrera\nNeurri horrek txartelaren prezioa 40 euro arte garestitu lezake joan-etorriko nazioarteko ibilbidean.\narabera: Larunbata, 2006ko abenduaren 23a\nAste honetan, Europako Batzordeak proposatu du hegazkineria zibila co2-aren emisioen salerosketarako Europako Erkidegoko sisteman sartzea, sektore horrek ere klima-aldaketaren aurkako borrokan lagun dezan. Neurri horrek esan nahi du airelineak kutsatzeko baimenen muga bat finkatuko dela, 2004 eta 2006 arteko emisioen batez bestekoan oinarrituta. Gainditzen dutenek eskubide osagarriak erosi beharko dituzte merkatuan.\nEkimen horrek joan-etorriko txartelen prezioa 40 euroraino garestitu lezake, Bruselak egindako eragin-azterketaren arabera. Araudi berria Europar Batasuneko (EB) aireportuetan lurreratzen edo aireratzen diren hegaldi guztiei aplikatuko zaie, dela Europako aire-konpainietakoak, dela atzerrikoak, bereizkeriarik gerta ez dadin.\nHala ere, Erkidegoko Gobernuak bi epe ezarri ditu Estatu Batuek eta beste herrialde batzuek aurkeztutako kexen ondoren; hala, Europar Batasunaren barruko hegaldiak 2011. urtetik aurrera sartuko dira emisioen salerosketan, eta nazioartekoak, berriz, urtebete geroago, 2012an.\nStavros Dimas Ingurumeneko komisarioak azpimarratu zuen proposamen horrek erabat errespetatzen duela legeria nazionala, eta sinetsita agertu zen Estatu Batuek ez dutela kasua Munduko Merkataritza Erakundean (MME) eramango. Halaber, Europar Batasuneko aireportuetan geldialdirik ez egiteko ibilbide luzeko hegaldien ibilbideak aldatuko direla ere baztertu zuen, eta esan zuen Suitzarekin akordio batera iristen saiatuko dela, sistema bera aplikatu eta hegaldi guztiak han desbidera ez daitezen.\nemisioak hegaldiak merkataritza


Parte hartze prozesua burutzea proposatu du EH Bilduk portua eta Kofradia Zaharraren inguruan | El Diario Vasco\nBajo-debaParte hartze prozesua burutzea proposatu du EH Bilduk portua eta Kofradia Zaharraren inguruan\nParte hartze prozesua burutzea proposatu du EH Bilduk portua eta Kofradia Zaharraren inguruan\nDuela gutxi Kofradi-Zaharrean agertu zen pankarta. / A.G.\nHurrengo osoko bilkuran aurkeztuko dituzte bi mozioak\nGORRITIBEREA MUTRIKU. Martes, 5 diciembre 2017, 09:14\nKofradi-Zaharra eraikuntzaren geroaz eta portuko obren amaieraz bi mozio prestatu eta aurkeztu ditu Mutrikuko Udaleko EH Bilduko taldeak, bietan ere prozesu parte hartzaile bat proposatzen dutelarik irtenbide bezala, zaborren gaian burutu zen bezalaxe.\nHasiera batean, azaroko osoko bilkuran aztertzea proposatzen zuten, baina plenoa bertan behera gelditu zenez, abendukoan aztertzea aurreikusten dute. Joan zen otsailaren 4an erre zen Kofradi-Zaharra eraikuntzarekiko, herritar eta marinelek eginiko ekarpen handia duen altxorra dela aitortu ondoren, bi asmo, bi proiektu edo eta bi ikuspuntu ikusten dituzte; batetik Eusko Jaurlaritzak sutea baino lehen zeukana, nolabait ostalaritzara zuzenduta, eta bestetik sortu berria den Kofradia Zaharraren Lagunak izeneko elkarteak proposatzen duena.\nGauzak horrela, Jaurlaritzak 2018. urterako prestatu dituen aurrekontuetan, 200.000 euro aurreikusten omen ditu Kofradia berritzeko proiektua idazteko, baina guzti horren aurrean hausnarketa xume bat egitea proposatzen dute aurretik, batik bat Mutrikuk portuarekiko eta bereziki Kofradi Zaharrareriko barneratuta daukan sentimentua hain indartsua izanik, herritarren ahotsa eta nahia kontutan hartu eta parte hartzearen bidez demokrazian sakontzea izango omen delakoan sendagairik eraginkorrena.\nGauzak horrela bost puntutan zehar prozesu erabakitzailea bultza eta sustatzea proposatzen dute; gehiengoa jasotzen duen proiektua izan dadin Udalak, Jaurlaritzaren aurrean defendatuko duena, eta horretarako eskatzen dutena da, datozen hilabetetan Udalak prozesu hori martxan egoki jartzeko lantalde anitza, alderdi eta eragile desberdinekin osatutakoa sortzea, eta azkenik Udaleko aurrekontuei atxikita, prozesu hauetan aditua den enpresaren bat kontratatzea.\nPortuaren amaieran berdin jokatzea proposatzen dute, duela bi urte herri-galdeketarako zegoen nahi kolektiboa berreskuratu eta behingoz Mutrikuko herriak gai honen inguruan erabakia har dezan. Nola nahi mozioaren aurrekarietan diote Jaurlaritzak 2018. urteko aurrekontuetan 'Mutrikuko babes-dikerako' 400.000 euro esleitu dituela, baina zehazki zein erabilpen eman nahi dioten kopuru horri jakin nahi dute, izan ere Portuetako Memorian honakoa irakurri bai daiteke: «2018ko ekitaldiaren helburu nagusia Mutrikuko portuko babeserako kai-muturraren azken 100 metroak amaitzeko obra gauzatzea izango da. Horrela, itsasoko sarbidea hobetzeko eta portuan irabiaketa baldintza egokiak lortzeko jarduketak amaituko dira. Jarduketa hori esker, behar den babeslekua emango zaio azken urteotan kirol jarduerarako berrantolatu den barneko kaiari, pantalanak instalatuta».\nEuskararen Egunean giro alaia bizi izan zen herrian El Ayuntamiento de Eibar rescinde el contrato de construcción de las obras de Errebal


Brasil – Tropela.eus bloga\nBrasiletik Tropela animatzen\nBrasiletik ere tropelaren aldeko animuak jaso ditugu. Ez dakit zerrek ematen digun poz gehiago, Brasiletik Tropelaren aldeko aldarria jasotzea edo Brasiletik euskaraz animuak jasotzea. Zalantzarik gabe bigarrena aberasgarriagoa zaigu!\nOier Brasil aldean dabil eta bideotxo hau bidali digu. Zu ere kanpoan zabiltzala edo izango zarela? Ez egin zalantzarik, bidali bideo nahiz argazkiak.\nSeguru asko eta asko izango zaretela Pirineotara Tourra jarraitzera joango zaretenak ere. Horiek ere gustura jasoko ditugu. Seguraski guztien artean zozketaren bat egingo dugu, beraz, argazki kamera eta bideo kamerei hautsa kendu eta bidali nahi duzuena!\n(Hurrengo egunetan informazio gehiago)\nBidaltzailea:Tropela Elkartea 2008-07-05 2011-02-13 Hemen argitaratua:Argazkiak, Tropela ElkarteaEtiketak: bideoak, Brasil4 iruzkin Brasiletik Tropela animatzen sarreran


Zinebik bihar inauguratuko du bere 61. edizioa, euskal film laburren emanaldiarekin - Nontzeberri\nZinebik bihar inauguratuko du bere 61. edizioa, euskal film laburren emanaldiarekin\nBihar, Bilboko Arriaga Antzokiko agertoki nagusian, Sekzio Ofizialean lehiatuko diren zazpi film laburren emanaldiarekin abiatuko da Zinebi 61. Gaur berton, labur horien zuzendariekin izan gara prentsaurrekoan. Biharko hitzordua 20:00etan izango da. Ordu horretan ere, Ohorezko bi Mikeldi emango zaizkie Claire Simon zinegile frantsesari eta Wang Bing zuzendari txinatar ospetsuari.\nSari bereziak entregatu ostean, lehiaketan parte hartu duten euskal film laburrak proiektatuko dira. Guztira 57 film laburrek hartuko dute parte Zinebi 61eko Sekzio Ofizialean, 18 fikziok, 22 dokumentalek eta 17 animaziok. Lehiaketarako aukeratu diren lanen artean, zazpi euskal zinegileek egindakoak dira, eta horiexek pantailaratuko dituzte bihar Arriaga Antzokian. Euskal ekoizpenak honakoak dira: Xulia, Lur Olaizola (dokumentala); Mateoren ama, Aitor Arregi eta Jose Mª Goenaga (fikzioa); Ártico, Jesús Mª Lazkano eta Josu Venero (dokumentala); Anti, Josu Martinez (fikzioa); Medvedek, Ainhoa Gutierrez (dokumentala); Regina, Lander Ibarretxe (fikzioa); eta Solo son peces, Paula Iglesias eta Ana Serna (dokumentala).\nZazpi film horiek sarituak izan daitezke, eta horretako honako sariak eratu dira: Bilboko Jaialdiko Sari Nagusia (7.000 euro), Euskal Zinearen Sari Nagusia (6.000 euro), Zine Espainiarraren Sari Nagusia (6.000 euro), lehiaketako hiru generoetako –fikzioa, dokumentala eta animazioa– Mikeldiak (5.000 euro), Ikus-entzuleak-EiTB Saria (3.000 euro) eta Euskal Gidoi Onenaren SGAE– Euskadi Kontseilua Saria (3.000 euro). Filmok horiek lortzeko lehiatuko dira.\nGaurko prentsaurrekoan, zinegile guztiek eskerrak eman nahi izan dizkiote Zinebiri, lanok jasoko duten bultzadagatik. Horietariko batzuek lehen aldiz egin dute labur bat “modu seioan” eta aukera izan dute prestigioa duen jaialdia batean zabaltzeko.\nLan eta zuzendari bakoitzaren gaineko xehetasun gehiago jakin nahi izanez gero, Zinebik dauka informazio guztia.


Lehoien azken hiru garaipenak Mestallan | Athletic Club\nHasieraAlbisteakLehoien azken hiru garaipenak Mestallan\nLehoien azken hiru garaipenak Mestallan\nAthleticek Valentziaren zelaian lortutako azken hiru garaipenak errepasatu ditugu,hirurak golik jaso gabe\n2020ko abe. 8a\nAthletic Clubek Mestallan jokatuko du larunbatean, 14:00etan, Valentziaren aurka ligako 13. jardunaldiko partida. Erregulartasunaren lehian ‘che’ taldearen aurka etxetik kanpo izandako aurrekariek hamahiru garaipen, hogeita bi berdinketa eta berrogeita hamar porrot utzi dizkiete lehoiei.\nZenbaki historikoak ez daude talde zuri-gorriaren alde, baina ligan lehoiek Valentziaren aurka lortutako azken hiru garaipenek oraindik ere zaleen oroimenean jarraitzen dute. Hiruretan bi gol edo gehiago sartu eta atea hutsean utzi zuten lehoiek.\n2007-08 denboraldiak Athleticen garaipen sendoa utzi zuen 0 eta 3ko emaitzarekin. Fran Yestek, 32. minutuan falta jaurtiketa batekin markagailua ireki zuen lehen zatian eta bigarrenean, Fernando Llorentek bi gol sartu zituen, buruz eta aldaratze baten ondoren.\nEmaitza 2015-16 denboraldian errepikatu zen, baina partida erabat ezberdina izan zen. Markagailua ez zen mugitu 73 minutura arte, Sabin Merinok Mikel San Joseren erdiraketa bikain bat errematatu zuenean. Iker Muniainek bigarrena egin zuen Mikel Ricok baloia lapurtu ostean. Aritz Adurizek, kornerraz errematatuta, gol festa itxi zuen.\nAthleticek ere garaipen sendoa lortu zuen iaz (2019-20), Valentzia 0-2 garaituta. Raul Garcia izan zen protagonista eta golak bi zatien hasieretan sartu zituen. Lehenengoa, 13. minutuan, Muniainek eta Iñaki Williamsek egindako jokaldia sareratuz, eta bigarrena, Valentziaren atea ezkerkada batekin txikituz, 47. minutuan.\nStreaming bidez jarraitu entrenatzaile zurigorriak Lezamako prentsa aretotik egingo duen agerraldiak, biharko Real Betis – Athletic Club partidaren atarian\nHelburua: Sentsazioak berreskuratzea\nAthleticek Benito Villamarinen jokatuko du (asteazkena, 20:00etan) Ligan geratzen diren zortzi jardunaldietarako lehiakortasuna berreskuratzeko asmoz\n2021ko api. 18a\nLan plangintza apirilaren 25era arte\nAthletic Clubeko lehen taldeak honako lan plangintza dauka apirilaren 25era arte, azken orduko aldaketarik gertatu ezean


Eraldaketa pedagogikorako bultzada - Irutxuloko Hitza : Irutxuloko Hitza\nEraldaketa pedagogikorako bultzada\nZurriola Ikastolak Ategorrietako eraikina berritu du, eta hilabete gutxi barru mugituko dira ikasleak Lehen Hezkuntzako ikasleen beharretara diseinatutako espazioetara. Eraikina sistema pedagogikoarekin batera garatu den proiektu integral baten emaitza da. Esther Amondarain ikastolako Zuzendariak eta Mikel Soroa Lehen Hezkuntzako arduradunak azaltzen duten moduan, irakasleak, gurasoak, ikasleak, bestelako langileek eta arkitektoak aritu dira proiektua osatzen.\nAtegorrieta eraikin berria. (Argazkia: Zurriola Ikastola)\nZertan dantza Ategorrieta Proiektua?\nEsther Amondarain (E.A.): Proiektuak eraldaketa pedagogikoa garatzen du; pedagogia sistema osoa eta eraikuntza. Eraldaketa pedagogikoan murgilduta daramatzagu azken urteak ikastolako hainbat etapatan, marko pedagogiko berritzaileak garatzen eta hezkuntza-jardunarekin zerikusia duten alor ezberdinak aztertzen. Hala nola, curriculuma, irakaslearen eta ikaslearen rolak, metodologia, material didaktikoa, ebaluazioa, denboraren antolaketa eta, azkenik, espazioaren antolaketa. Zorionez, LH-ko etapan aldez aurretik genituen espazioak moldatu ordez, aukera izan dugu eraikin osoa diseinatu eta eraikitzeko.\nNoiz abiatu zen proiektua? Zer fasetan dago?\nE.A.: Hezkuntzan ari garenok, etengabe ari gara berrikuntza eta hobekuntza prozesuetan. Baina proiektu hau 2016an abiatu zen. Alde batetik LH jasoko zuen eraikinaren eraberritzea eta, bestetik, eguneroko metodologian ematen ari ginen aldaketak elkartzean. Bi arloen bateratzea ezinbestekoa zen.\nMikel Soroa (M.S.): Ordutik, erabili izan ditugun espaziotan ere aldaketa metodologiak gauzatu ditugu, baina, ezin ukatu, eraikina amaituta egotea mugarri garrantzitsua izango dela guztiontzat. Eraikinaren obra bukatzear dago, eta hilabete gutxi barru bertara mugitzea aurreikusten dugu.\nM.S: Prozesuak adar asko izan ditu. Irakasle taldeak lan handia egin du, lehen aipatutako hezkuntza arlo guztiak aztertzen eta marko pedagogiko berrian horietako bakoitzak izango duen garapena diseinatzen. Elkarlana eta ilusioa izugarria izan dira. Ikasleak ere inplikatu ditugu, nolako ikastola nahi duten irudikatu dezaten eskatuz. Espazioaren erabilerari dagokionez, oso ekarpen interesgarriak egin zituzten, diseinuan integratuta daudenak.\nE.A.: Prozesu integrala izan da. Gurasoen parte-hartzea ere bultzatu da, aldaketa pedagogiko zein metodologikoetan edo jangela eredu berria diseinatzerakoan, adibidez. Eraikinaren arkitektoak ere ikastolako gurasoak dira, eta beraiekin batera egindako lanean azaldutako inplikazioa azpimarratzekoa izan da. LH-ko ikaslearen ezaugarriei eta beharrei erantzuteko egin dugu guztiok elkarrekin lan.\nArgazkia: Zurriola Ikastola\nZer ekarpen egingo dio eraikinak eraldaketa pedagogikoari?\nE.A.: Hezkuntza jardunarekin zerikusia duten alor ezberdinetan txertatu ditugun berrikuntzei erantzuten die eraikinak. Zurriolako ikasleak autonomoak, kooperatiboak, kritikoak, euskaldun eleaniztunak, komunikatzaile onak, aktiboak, sortzaileak… izatea nahi dugu. Hala, eraikinak nola lagunduko du honetan? Ikasleek beraien ikas prozesuaren arduradun bilakatuz, eta ezaugarri horiek garatzeko aukera ematen duten espazioak emanez. Malgutasuna ardatz duen eraikina da Ategorrieta.\nM.S.: Espazio bakoitza helburu zehatz bati lotuta dago. Ikasgeletan modu ezberdinetan lan egiteko aukera izango dugu, bakarka zein taldeka, ikasgelaka, mailaka zein zikloka. Altzariak ere mugikorrak dira, di-da batean espazioen erabilera aldatu ahal izateko. Horrez gain, antzerki aretoa, komunikazio txokoa, arte gela, musika eremua, liburutegia, kirol aretoa, baratza eta atari ezberdinak ere baliatuko ditugu ikaslearen adimen aniztasunari erantzuteko.\nZer berezitasun izango ditu atariak?\nM.S.: Urte luzez eskoletan egon den atari ereduarekin hautsi nahi izan dugu. Hezkidetza eta aniztasunaren ikuspuntutik, ikasle guztiek jolaserako eremu bat aurkitu dezaten egin dugu lan. Mugimenduak eta kirolak bere espazioa izango dute, baina ez protagonismo osoa. Margoketarako, mahai jolasetarako, dantzarako, inprobisaziorako edo, besterik gabe, lasai egoteko eremuak diseinatu ditugu, orubeak baimendu digun berdegune gehienarekin uztartuz. Profil ezberdinei erantzungo dien ataria izango da.\nEraikinak baratze-proiektu bat gauzatzeko espazioa izango du. Zertarako?\nM.S.: Manipulazio eta esperimentazioari garrantzia handia ematen diogu, ikasketa esanguratsuagoa bilakatzen baita. Naturarekin harremana sustatzea ere helburuetako bat da. Hortaz, gertuko naturguneak baliatzeaz gain, ikastolan bertan eremu bat izango dugu, non ikasleek aukera izango duten barazkiak, loreak, haziak eta bestelakoak landatu eta hauen garapena modu enpirikoan ezagutzeko.\nNolakoa izango da jangela eredua?\nE.A.: Jangela ere eremu hezigarri bat da guretzat. Ikastolan bertan sukaldatzen ditugun jakiekin elikatzeaz gain, jatorduetako ohitura egokiak bereganatuko dituzte ikasleek. Helburu horrekin, adinaren araberako ardurak izango dituzte, hala nola, mahaia jarri eta jaso edo erratza pasa. Bestalde, errespetuzko jarrerak, jateko denbora nahikoa hartzea eta mahaikideen arteko solasaldia sustatuko ditugu etengabe. Jangelako arduradunekin batera egin dugu lanketa hau.\nZer gertatuko da ikasleak Ategorrieta eraikinera lekualdatzean?\nM.S.: Eraikin berrira sartzean ez da ezer hasiko eta ez da ezer bukatuko. Mugarri garrantzitsu bat da, espazioak ematen dizkigun aukera guztiei zuku aterako diegulako. Hartutako erabakiak martxan jarri, ebaluatu eta hobetu beharko ditugu.\nE.A.: Zurriola Ikastolarentzat data garrantzitsua izango da, behin lekualdatzea gauzatuta, etapa bakoitzak bere egoitza izango duelako. Haur Hezkuntza Villa Soroan, Lehen Hezkuntza Ategorrietan eta Bigarren Hezkuntzatik aurrera, Hurran. LHko proiektuaren gauzatzea gertatuko da, baina ziur hurrengo etapakoarekin berehala hasiko garela.\nAtegorrietako eraikinaren barrualdea. (Argazkia: Zurriola Ikastola)


PSE-EE LASARTE-ORIA: BERRIAK: GIPUZKOA ARGITU: BALIABIDE MULTZO BAT GIPUZKOAKO GIZARTEARENTZAT, AURREZPEN ETA ERAGINKORTASUN ENERGETIKOAREKIN ETA POBREZIA ENERGETIKOAREN AURKAKO BORROKAREKIN KONPROMETITUTA DAGOENARENTZAT\n2018 MAI 11 • ARGITU\nLasarte-Orian dira Gipuzkoa Argitu programako aurrez aurreko tailerrak, eraginkortasun energetikoari buruzkoak, herritarren zaurkortasun energetikoa prebenitzeko.\nAsensio:“Urratsak egiten ari gara Gipuzkoak aurrera egin dezan eredu energetikoaren aldaketan.Gipuzkoa Argitu programari esker, hainbat neurri jarriko ditugu gipuzkoar guztien eskura, neurri horietaz balia daitezen beren etxebizitza, enpresa eta komertzioen zaurgarritasun energetikoa prebenitzeko eta murrizteko”.\nTailerra maiatzaren 17an 18:00ean izango da herriko Kultur Etxean.Maiatzean eta ekainean zehar 40 lantegi egingo dira Gipuzkoako hainbat herritan eta fakturan aurrezteko beharrezko baliabideak dituen gida bat eskainiko da.\n1. Nola eskuratu zure argindar kontsumoaren datuak.\n2. Nola murriztu kontsumoa eta nola aukeratu tarifarik egokiena.\n3. Nola egiaztatu kontratatuta daukazun potentzia dela benetan behar duzuna.


Uzta jasotzeko garaia - Goierriko Hitza : Goierriko Hitza\nDuela 15 urte · Albiste izan zen\nUzta jasotzeko garaia\nGoierriko taldeek emaitza bikainekin itxi zuten denboraldia, duela 15 urte. Ayma Ordizia eta Goierri Verkol mailaz igo ziren, eta Agip Urolak Gipuzkoako Kopa irabazi zuen. Ikasturte amaiera izanik, Goierriko txoko askotan antolatu ziren kontzertuak eta erakusketak.\nAyma Ordizia igoera ospatzen, Trevijanon. Taldeak ez zuen nahi baina Altamirara lekualdatu ziren. // M. del Olmo\nEkainean, udako oporren atarian, ziklo bat ixten da. Ikasturtean zehar landutakoa erakusteko garaia izaten da, eta musika eskolek, dantza taldeek, kultur elkarteek… emanaldiak eta erakusketak antolatu zituzten Goierriko areto ugaritan.\nGoierriko Verkol taldeko kideei harrera egin zien udalak // Cristina Limia\nKirol taldeek ere denboraldian zehar egindako esfortzuaren ordaina jaso zuten duela hamabost urteko ekain fresko hartan. Agip Urola eskubaloi taldeak Gipuzkoako Kopa irabazi zuen, Goierri Verkol saskibaloi taldea mailaz igo zen eta Ayma Ordizia errugbi taldeak Ohorezko Mailan jokatzeko txartela lortu zuen. Joanes Aierbe garaiko kapitainak aitortu zuen erronka zaila izango zela gorengo mailan lehiatzea, baina oraindik ere punta-puntan jarraitzen dute.\nZegama-Aizkorri mendi maratoiko laugarren edizioa ere jokatu zen, eta Rob Jebb eta Corinne Favre izan ziren azkarrenak. Jebbek, gainera, garaiko marka berria ezarri zuen 3:54:18ko denborarekin. Egun, ia bederatzi minutu hobea da probako errekorra.\nEuskararen erabilerak, behera\nXXI. mende hasieran ere euskara kezka iturri zen. Nahiz eta ezagutzak gora egin, kalean geroz eta euskara gutxiago entzuten zen. Hala ondorioztatu zuten, esaterako, Ordizian eta Ormaiztegin egindako herri diagnostikoetan. Ormaiztegin euskararen ezagutza ia %90ekoa zen, eta herritarren %75a euskaraz alfabetatuta zegoen.\nHerri diagnostikoek, era berean, erakutsi zuten goierritar bakoitzak egunean kilo bat hondakin sortzen zuela, eta soilik laurden bat birziklatzen zela. 2019ko datuen arabera, goierritar bakoitzak egunean 0,85 kilo hondakin sortu zituen eta hiru laurden birziklatu egin ziren, bataz beste.


Arkitektura adaxkak - Zabor(ama) eta 5. Barrutia\nZabor(ama) eta 5. Barrutia\nAuzo hobe bat posible da. Gaur egungo 200 kilometro orduko gizartean, mugimendu altermundistek aldarrikatu zuten leloari buelta emateko ordua heldu da. Bilboko 5. barrutiaren barnean dauden Bilbo Zaharrean, San Frantzizko eta Zabala auzoetan, hala uste dute behintzat. Hurrengo aste osoan, «Zaborrari buruzko tailerrak» antolatuko dira, auzoei beste begirada bat emateko ahalegin batean.\nLasai, ondo irakurri duzue. Zaborra. Inork nahi ez duen ondorioa (ondorio eta ez hondakin, gure kontsumoaren ondorioa besterik ez da eta). Antolatzaileak, San Frantzizko Zaharberritzeko Udal Bulegoa, Bilboarte. Dinamizatzaileak, Amaste, Basurama eta Recreados kolektiboak. Parte-hartzaileak; hiritarrok. Informazioa, beti bezala eraginkorrena Interneten topatuko duzue, talleressobrebasura.blogspot.com.\nHas gaitezen dinamizatzaileekin; Amaste kolektiboko Txelu Balboarekin eta Basuramako Ruben Lorenzorekin egon ginen berbetan. Bi taldeek, bilbotarrak batzuk, madrildarrak besteak, jakintza alor anitzeko lan taldeak dira. Lehenak, komunikazio eta kreatibitatean oinarrituta eta arkitekturan bigarrenak.\nEsparru ezberdinak badirudite ere, «begirada» hitza behin eta berriro azaltzen zen beren diskurtsoetan. Auzoari begirada ezberdin bat eman, egunerokotasuna betetzen duten elementuak aztertuz, eta ahal den moduan, irtenbideak ebatziz.\nGizarte postmodernoa gehiegikerien gizarte bihurtu da; dena da kritikagarria, zaborra edonon topatzen dugu, zentzu batean edo bestean. Edukinean topa dezakegu, ideologikoki (guztiok entzun dugu «telebista-zaborra» esamoldea).\n80 eta 90eko hamarkadetan hainbat arkitekto, aurreko hamarkadetako angulo elkartzutak zalantzan jartzen hasi ziren eta aurreko guztiarekin apurtu zuten, bai edukinean, bai edukitzailean ere.\nJacques Derrida filosofoak, besteren artean, arkitekturari botatako begiradak ispirazio bezala hartuta, Frank Gehry, Coop Himmelb(l)au, Bernard Tschumi, Eric Owen Moss, Daniel Libeskind, edo ta Enric Miralles arkitektoek eraikina «apurtu», «zatitu» eta «irauli» zuten.\nEgun hauetan, Bilbotik pasatzen zaretenontzat, gomendio bat, modu honetako arkitektura eredu bat ikusteko, joan zaitezte Osakidetzaren eraikin berria ikustera, Bizkaia plazatik gertu gelditzen dena.\nAspaldi erakutsitako infografia nahaspilatsuek eraikin baten forma hartu dute; azal bikoitza duen beirazko horma-oihala apurtzear dagoela ematen du, lehergailu bat barruan lehertu balitz bezala.\nArkitektura honek, nolabait, gizartearen izu eta paranoietan jartzen du arreta, gizateriaren hondakinetan, ikono bezala antzemanda. Artearen munduak, aurrea hartu zion arkitekturari, eguneroko objektuaren goraipamenean lehenbizi (Dadaistak eta beraien kontestu ezak, Pop Art-a eta mundu guztiarentzat eskuragarri zen artea), eta material ezberdinen analisian geroago. .\nArtearen munduko adibiderik onena Arte Pobrean daukagu, (arte povera). Agian, mugimendu honi hasiera emango zion obra, 1961.ean Manzoni artistak egindako «Merde d’artiste» izango zen. Bertan, Manzonik bere `gorozkiak’ kontu handiz 90 latatan sartu zituen. 50 urteren buruan, ia 10.000 euroko salneurria lortu duten ikono artistikoak bihurtu dira. Hondakinaren paradigma, norbere gorputzak nahi ez duena. Geroago, Mario Mertz artistak elementu oso pobreekin egindako eskulturek, gizakiaren aintzinako etxea irudikatzen zuten, Europa osoko mitologia oinarritzat hartuta.\nBelaunaldi bat geroago, Gordon Matta-Clark edota Tadashi Kawamata artistak eraikina, hitzez-hitz, zatitu zuten. Matta-Clark anarkitektoaren kasua bereziki interesgarria da, joan den azaroan Reina Sofia zentruan ikusi genuen bezala. Laburbiltzeko, mutiltxoa, teoriaz gogaitu zen eta praktikara jo zuen, motoserra eta guzti. Venturi & Brown posmodernoen gurasoek mozketa horien berri izan zuten, eta askoren esanetan, proiektu asko egin zituzten nolabaiteko izpiritu «anarkitektoarekin».\nGutxinaka, forma, tradizionalki arkitekturarentzat garrantzia izan zuena, materialak ordezkatu zuen. Herzog & De Meuron edota Peter Zumthor arkitektoek erakutsitako material hutsarekiko sentsibilitate berriek arkitekturaren horizonte berriak aldarrikatzen zituzten. Mendearen aldaketarekin, birziklaiak hartu duen garrantziarekin, material disposaketa berri honek piezen berrerabiltzea ahalbideratu zuen, beste kontzientzia baten loratzea. Arkitektura birziklatua errealitate bat da gaur egun, eta energiaren arazoa areagotzen doan heinean, gure diseinuetan gero eta garrantzi handiagoa izango dute.\nZaborra gizarteak nahi ez duenaren ikurra da. Baina ez du esan nahi balio ez duenik. Gauza mordoa botatzen dugu zakarrera, beste berri bat erosi dugulako, edota non sartu ez dugulako. Alde horretatik, San Frantzizko, Bilbo Zaharra eta Zabala auzoak, prozesu paralelo bat bizitzen ari dira. Gentrifikazio prozesua, hitz potolo eta ulergaitz bat erabiltzen lagatzen badidazue. Gauza zaharrak bota, berriak sartzeko. Puntu honetan, hurrengo astean egingo den ekimena, lehen aipatu bezala, beste begirada bat ematera animatzen gaitu. Zabor artean loreak bilatzeko baino, zaborrarekin lorategiak eraikitzeko.\n« Los Angeles eta gizon ikustezina\nBilboren G puntua »\nurria 5th, 2007 at 12:39


Ordiziako Sagardo Eguna, Irailaren 10ean. - Sagardoaren Lurraldea\nOrdiziako Sagardo Eguna, Irailaren 10ean.\nIra 7, 2011 Sailkatu gabea 0 comments\nOrdiziako Sagardo Eguna izango da irailaren 10ean, arratsaldeko 7etatik 9etara, Feri Plazan, Gipuzkoako Sagardogileen Elkarteak antolatuta eta Ordiziako Udalaren laguntzarekin.\nSagardo Eguna Ordiziako Euskal Jaien barruan ospatuko da, Gipuzkoako 12 sagardogileren sagardoekin. Hala, jaira gerturatzen direnek 12 sagardo ezberdin dastatzeko aukera izango dute, sagardogileek zerbitzatuta.\nParte-hartuko duten sagardotegiak honakoak dira: Aburuza (Aduna), Akarregi (Hernani), Astarbe (Astigarraga), Barkaiztegi (Donostia-Martutene), Iparragirre (Hernani), Izeta (Aia), Lizeaga (Astigarraga), Petritegi (Astigarraga), Urbitarte (Ataun), Urdaira (Usurbil), Zalbide (Abaltzisketa).


Zazpi koronabirus kasu atzeman dituzte azken orduetan Zumaian - Zumaia - Baleike.eus\nZazpi koronabirus kasu atzeman dituzte azken orduetan Zumaian\nAndoni Elduaien 2020-10-09 15:30\nZazpina kasu positibo hauteman ditu Osasun Sailak Azpeitian eta Zarautzen ere. Azkoitian, berriz, atzo baino ia lau aldiz kopuru baxuagoa zenbatu dute.\nAzken orduetan zazpi koronabirus kasu zenbatu dituzte Zumaian egindako PCR probetan. Osasun Sailak beste 27 kasu positibo berri zenbatu ditu eskualdean. Datu hori atzo emandako kopurua baino baxuagoa da; izan ere, herenegun 41 lagunek eman zuten positibo Urola Kostako herrietan. Atzoko kasu gehienak Azpeitian eta Zarautzen zenbatu zituen Osasun Sailak; bi herrietan zazpina kasu hauteman ditu. Azkoitian, berriz, sei kasu atzeman ditu eta bat Errezilen. Eskualdeko beste herrietan ez dute kasu berririk detektatu.\nHain zuzen ere, Azkoitia da 10.000 biztanletik gorako Arabako, Bizkaiko eta Gipuzkoako herri eta hiri guztien artean tasa handiena duen herria. 100.000 biztanleko hamalau eguneko tasa, bestalde, 717,32koa da Azkoitian; haren atzetik dago Azpeitia, 524,74ko tasarekin. Bi herri horietan goranzko joera du intzidentzia tasak.\nNafarroako Osasun Institutuak ez ditu gaurko datuak jakinarazi. Esan bezain laster gehituko ditu Baleikek albistean.


“Hi(ZKI)bridoak. Literatura Mutanteak” kultura zikloaren bigarren edizioa irailaren 23an hasiko da - Gazteberri.eus\n“Hi(ZKI)bridoak. Literatura Mutanteak” kultura zikloaren bigarren edizioa irailaren 23an hasiko da\nPublished15 iraila, 2021\nIraila eta abendua bitartean, Bilboko Euskararen Etxeak “Hi(ZKI)bridoak. Literatura Mutanteak” kultura zikloaren bigarren edizioaren barruan izango diren bost jarduera hartuko ditu. Hi(ZKI)bridoak mutazioak, hizkiak, soinuak, bertsoak eta irudiak eraldatzen dituzten jarduerak dira. Euskararen Etxeak eta Bizkaiko Foru Aldundiko Euskara, Kultura eta Kirola Sailak elkarlanean antolatzen duten egitasmoa da.\nAurtengo edizioak hainbat protagonista izango ditu: Ibon RG eta Anari musikariak, Mirande musika-egitasmoa, Uxue Alberdi idazle eta bertsolaria, Danele Sarriugarte idazlea eta Onintza Enbeitia eta Miren Artetxe bertsolariak, besteak beste. Parte-hartzaileek bertsoak, musika, literatura eta artea hibridatuko dituen programa batean parte hartuko dute. Jarduerak Lanku, Booktegi eta Loraldiaren laguntzarekin prestatu dira.\nLaguntza sormena sustatzeko\nAurtengo edizioaren berrikuntzarik nagusietako bat euskarazko kultur jardueren sorrera sustatzeko abian jarri den laguntza da. Laguntza horri esker, 3.000 euro bideratuko dira datorren urteko edizioan estreinatuko den jarduera bat garatzeko.\nAipatu dirulaguntzaren xedea da euskaraz egiten diren kultur jarduera berriak ezagutzera ematea eta, aldi berean, diziplina eta adierazpen forma ezberdinetako sortzaileen artean elkarlana sustatzea eta bultzatzea.\nLaguntza lortu ahal izateko hautagaiek guztiz euskaraz den kultur jarduera berri baterako gidoia aurkeztu beharko dute. Esan bezala, laguntza irabazten duen jardueraren estreinaldia datorren urteko Hi(ZKI)bridoak zikloaren markoan estreinatuko da.\nLanak aurkezteko epea datorren azaroaren 22an amaituko da. Epaimahaian bost lagun izango dira: Eneko Sagardoy, Lutxo Egia, Haizea Barcenilla, Onintza Enbeita eta Iurdana Acasuso. Epamahaiaren erabakia abenduaren 20an emango da ezagutzera.\nPasa den urteko edizioak literatura eta ahozkotasuna izan zituen ardatz. Pandemiak baldintzatutako urte berezia izan arren, programak oso harrera ona izan zuen.\nAurtengo programa bost saiotan banatu da:\nIrailak 23, “oMorruMU baMat”. Joxan Artzeri omenaldia egiteko asmoz, 2018ko udazkenean hasi ziren IbonRG eta Enrike Hurtado, ohiko dituzten lanabesekin lanean. Ibonek Artzeren hainbat olerki abiapuntu hartuta sortutako kantuak Enrikek berak sortutako software esperimentalekin uztartu ziren. Txalaparta interaktiboa, autotxalaparta eta soinua eraldatzeko programa horiek ahotsa, piano eta txalapartaren egurrak bat egiten dute lan honetan. IbonRG (ahotsa eta pianoa) eta Enrike Hurtado (txalaparta)\nUrriak 7, “Dendaostekoak”. Uxue Alberdiren azken lan literarioan oinarritutako literatur bertso-saioa. Uxuek gaiak jarriko dizkie Onintza Enbeita eta Oihana Iguaran bertsolariei, Aitor Nova Saxofonistaren doinuekin lagunduta.\nUrriak 29, Mirande. Jon Miranderen olerkietatik abiatutako musika-egitasmoa. Elena Setien (ahotsa eta teklatuak), Xabier Erkizia (elektronika) eta Grande Days taldea; hots, musika esperimentala ingelesez kantatu ohi duen abeslari bat, soinu artista eta ekoizle bat eta indie-rock talde bat. “Emaitza Frankenstein bat da”.\nAzaroak 11, Zientzia Fikziozko Bertso Saioa. Miren Artetxe, Eli Pagola eta Jone Uria (bertsolariak), eta Danele Sarriugarte eta Arrate Hidalgo (gidoilariak).\nAbenduak 17, “Habiak”. Anariren “Habiak” diskoan oinarritutako arte erakusketa kolektiboa; Anarik disko horretako zenbait kantu joko ditu.\nPrevious Emakumeen Lasterketa Gasteizko kaleetara itzuliko da\nNext Gauekoak egitasmoaren denboraldi berria


Abanto-Zierbenako Udala - Badatoz Las Carrerasko jaiak\nBadatoz Las Carrerasko jaiak\nLas Carrerasek jaiak ospatuko ditu maiatzaren 26tik ekainaren 4ra. Iritsi da dantza egiteko, barre egiteko eta, batez ere, Trinitateko jaiez gozatzeko garaia. Abanto Zierbenako herritarrek gustu eta adin guztietarako egokia den jaietako programa dute zain.\nTxupinazoak emango die hasiera jairik oneneko hamar eguni; maiatzaren 26an izango da, ostiralean, arratsaldeko zazpi eta erdietan. Pregoia EMELKA Las Carrerasko emakumeen elkarteak emango du eta Alex & Urtza DJak girotuko du. Ondoren, txokolate-jana egingo da, ahobizarra kentzeko. Baina erne, aurten, txupinazoaren aurretik, apar-jaia egingo da pilotalekuko zelaietan. Eta ondoren, arratsaldeko seietan, San Pedro Apostoluaren elizan, Las Carrerasko San Pedro Hogeitalau abesbatzak eta Sanfuentesko Emakumeen Kultur Elkartearen Abesbatzak kontzertu bat emango dute.\nGaueko hamaiketan, Haritzalde plazan, nahi duenak Enkore taldearen kontzertuan dantzatzeko aukera izango du, eta, gehiago nahi izatekotan, ondoren dantzaldiarekin jarraitu ahal izango da Garilak 26 taldearekin.\n“Las Carrerasek hasiera ematen die udalerriko jaiei. Lehenengoak dira eta herritar guztiek hartzen dituzte gogo handiz. Jendea animatu nahi dugu jarduera guztiez, dantzaldi guztiez gozatzera. Ziur gaude urtero bezala girorik onena izango dugula”, adierazi du Abanto Zierbenako alkate Maite Etxebarriak.\nMaiatzaren 27an, larunbatean, arku-tiroko txapelketa egingo da: Fernando López Lasuenen VIII. Memoriala, “Abantoko Garaikurra”, Abantoko Gezaleriak elkarteak antolatuta, goizeko hamarretatik arratsaldeko ordu bietara. Ordu berean, El Minero etxe multzoko plazan, IROR enpresak karpa bat jarriko du, eta bertan, txakurren jabeek txipa jarri ahal izango diote euren lagun onenari (25 euroan lehenengoa bada, eta 15 euroan bigarrenetik aurrera). Goizeko hamaiketatik arratsaldeko ordu bietara eta arratsaldeko lauretatik seietara, haurrentzako parkea egongo da etxeko txikientzako; puzgarriak egongo dira Haritzalde plazan, jaien gune nagusian. Goizean, halaber, kalejirak girotuko ditu kaleak, Abanto Musika Eskolaren eskutik.\nEta poteoaren orduan, Las Carrerasetik Mexikora joango gara; izan ere, ordu bata eta erdietan, Haritzalde plazan, Mariachis Azteka taldeak joko du. Ordu bi eta erdietan, luncha egingo dute Las Carrerasko Erretiratuen, Alargunen eta Pentsiodunen Elkartearen Etxean. Baina, zalantzarik gabe, dantza izango da egunaren gai nagusia; izan ere, arratsaldeko sei eta erdietan, La Trinidadeko plazan, zumbako masterclass bat antolatu du LASKABAILA elkarteak.\nAskartza Isusi ikastetxe publikoko gimnasioan, arratsaldeko zortzietan, EMELKA elkarteko Artean taldeak Jean Pierre Martínezen Crisis y Castigo obra antzeztuko du.\nEta eguna amaitzeko, gaueko hamabietan, Nueva Alaska Show orkestrarekin dantzan jarraitu ahal izango dugu.\nIgandean, erritmoari eusteko, haurrentzako mota guztietako jarduerak egongo dira, ondo baino hobeto pasa dezaten; puzgarriak, burbuila erraldoien tailerra eta kart-zirkuitua egongo dira, besteak beste. Dibertsioa bermatuta dago. Gainera, Abantoko Musika Eskolak kaleak girotuko ditu kalejira ederrarekin.\nHamaika eta erdietan, XIII. Tiragoma Lehiaketa egingo da, Enkarterriko Tiragoma Elkartearen eskutik. Eta eguerdiko hamabi eta erdietan, giroa gozoago bilakatuko da; izan ere, Laskabaila elkarteak VI. Gozogintza Lehiaketa ekarriko digu.\nOrdubete geroago, Las Carreras flamenkoz jantziko da eta EMELKA elkarteko A Nuestro Aire taldeak sevillanen erakustaldia eskainiko digu. Eta dantzarekin jarraituko dugu; izan ere, arratsaldeko sei eta erdietan, Haritzalde plazan, dantza-emanaldia egingo da, Enarak Dantza Taldearen eskutik. Ordu erdi geroago, indarberritzeko, txitxi-burruntzien dastatzea antolatu dute Abanto Club taldekoek. Zazpi eta erdietan, asteburuari amaiera borobila emateko, Hiruson taldearen emanaldia eskainiko da.\nHurrengo asteburuari dagokionez, ekainaren 2an, ostiralean, txikientzako herri-kirol parte-hartzaileekin hasiko gara. Ordubete geroago, txorizo-jana antolatu dute Las Karreras Fútbol 7 Old Style taldekoek.\nEta Las Carrerasen erritmo bizia dagoenez, arratsaldeko zortzietatik gaueko hamarrak arte, txosnetako agertokian, Habana 537 kubatar orkestraren emanaldian dantzatzeko aukera izango da; LASKABAILAk girotuko du. Gaueko hamaiketan, Lágrimas de Sangre Kataluniako taldearen kontzertua eskainiko da. Eta ondoren, Bad Sound System taldeak jarraituko du gaua girotzen.\nEkainaren 3an, larunbatean, nahi dutenek Montaño mendira igotzeko aukera izango dute, Gure Mendi Zaharrak elkartearekin. Hamaika eta erdietan, kalejira egingo da, Muskizko Jarraitzen Dugu Txistu Taldearen eskutik.\nOndoren, hamaiketatik arratsaldeko ordu biak arte eta lauretatik seiak arte, txikientzako jarduerak egingo dira Haritzalde plazan (piratak, txirristak eta uretako puzgarriak; ez ahaztu bainujantzia). Jarduera freskagarria, zalantzarik gabe.\n“Arratsaldeko hiruretan herri-bazkaria egingo da; txartelak Las Carrerasko tabernetan salduko dira, 10 euroan”, azaldu du Etxebarriak.\nEta aurten ere, aho zabalik geratuko gara Enarak Dantza Taldeak zuzendutako jaitsierarekin (María Auxiliadora auzotik Haritzalde plazaraino). Arratsaldeko sei eta erdietan izango da.\nGero, jaiak aurrera jarraituko du txosnetako eremuan, LASKAROCKaren zortzigarren edizioarekin; bertan, tokiko taldeek euren talentua erakusteko aukera izango dute. Larunbateko gaua Haritzalde plazan amaituko da, Nuevo Talismán orkestraren dantzaldiarekin.\nEta oraindik ere indarra badago, 2017ko Trinitateko jaien azken egunean, hainbat jarduera egongo dira: tokiko produktuen azoka; txikientzako lehiaketa gastronomikoa; umeen, gazteen eta nagusien dantza-erakustaldia estudio 87 taldearen eskutik; harri-zulatzaileen erakustaldia eta beste dantza-erakustaldi bat. Eta dantzan jarraitzeko gogoa dutenentzat, arratsaldeko zazpi eta erdietan, Haritzalde plazan, azken dantzaldia egingo da Néctar taldearekin. Ondoren, bederatzi eta erdietan azken traka egingo da eta Las Carrerasek agur egingo die Trinitateko aurtengo jaiei.\nBadatoz Las Carrerasko jaiak… Gora Trinitateko jaiak!\n“Emakumeok aske izan nahi dugu, ez ausart”\nAbanto Zierbenako Udalak, eskualdeko beste udal batzuekin batera, kanpaina hau abiarazi du: “Emakumeok aske izan nahi dugu, ez ausart”. Kanpainaren xede nagusia da jarrera sexistaren aurrean zero tolerantziaren jarrera erakustea jaietan.\nHorretarako, kaleko bitartekari-bikote bat gure auzoetako jaietan egongo da, gazteei indarkeria matxistari aurre egiteko informazioa, jarraibideak eta baliabideak emateko eta jarrera sexistak prebenitzeko. Ekimena babesteko kit batzuk banatuko dira, honako elementu hauekin: larrialdietako telefonoen txartel bat, txapak, txilibituak eta kanpainaren slogana duen lanyard bat; azken horretan txosnetan bigarren urtez banatuko den edalontzi berrerabilgarria eskegi daiteke.\nGainera, jaietako agertokietan pankartak jarriko dira lema berarekin.\n“Gazteek jai baketsuak izan ditzaten nahi dugu, inolako presiorik gabe eta inolako errespetu-faltarik gabe. Alkohola edo jaia ezin dira aitzakia bihurtu emakume bat iraintzeko edo hari eraso egiteko. Emakumeok jaietako gau eta egunez gozatu nahi dugu, askatasunean, eta ez dugu ausart izateko beharrik izan nahi. Zero tolerantzia eta errespeturik handiena gure jaietan”, adierazi du Etxebarriak.


IKASLEEN GOGOETAK - kokorijokokorijo\n← INSTITUTOKO ANTOLAMENDUA\nIurretan ,2009ko Urriaren 28a\nGu,2.mailako Meriem eta Naroa gara. Guretzako zuk egindako lana oso ona izan da , hau da , institutua handitzearena alegia .Asko estimatzen zaitugu.\nGuri tutoreak Briñasera ez ginela joango esan zigunean,asko tristatu ginen .Horren ordez,guk beste leku batera joan nahi dugu.\nBeste kexa bat jantokiko janariari dagokiona da, ez da bat ere ez goxoa. Batzuetan ez da oso jangarria,hotza egoten delako, biguna.Saltxitxak adibidez luze-luzeak dira eta potoloak ez daude jateko moduan eta purea are txarrago dago gure ustez ez dago jangarri.\nBaita ere esan behar da,Institutua handitzean dena ondo egon horrela aurrerakuntza handia egon dela:gelak,komunak,jantokia etab. Baina ahaztu egin zaizun gauzak bi dira:geletan hezetasuna dagoela eta sarreran kafetegia edo freskagarriak dauden moduko leku bat egotea ondo egongo legokeela pentsatzen dugu.Adibidez,honetarako balioko luke: Guk edateko zukua edo edateko zerbait ekarri ordez beheko pisuan edukiko dugu.\nMeriem eta Naroa\n2 Responses to IKASLEEN GOGOETAK\n2009(e)ko urriak 30 18:24\nLehenengo eta behin, zorionak estrenatu berri duzuen blog politagatik. Animo, eta erabili berau zuen gaiak azaltzeko. Eskerrik asko egiten dudan ahaleginetaz ahortzeagatik eta baloratzeagatik. Edifizio berriztu eta handitu dugu denok hobeto egoteko. Zuek hala onartzen duzue. Orain guri dagokigu ondon mantentzea behar bezala zainduz eta erabiliz. Jantokiarena(…)gai sakona benetan: zenbat buru hainbat aburu, aizue! Etxean bezain ondo eta amak/aitak janari prestatzen duen bezala ez du inortxok ere prestatzen. Hala eta guztiz ere, beti dago hobetzeko bidea, eta ildo horretik zuen menu-proposamenak helduarazi diezaiokezue zuen jantokiko arduradunari.\nZorionak berriro zuen lanagatik.\negilea: Meriem eta Naroa\n2009(e)ko azaroak 4 10:20\nEskerrik asko zuk bidalitako mezuagaitik eta ados gaude, amak eta aitak egiten duten janariaren pare ez dagoela ezer….


Haurren materialak | Kontsulta zerbitzua\nZer moduz? Laguntza eske nator. Begira, haurren ikastolako lanekin askotan erotuak gaude materiala euskaraz lortzeko. Ez duzue jakinen guri eman diguzuen bezala helbideren bat edota web bat entziklopediekin, testu liburuak, eta abar? Nire semeek 3, 7 eta 10 urte dute, denetarik pixka bat.\nZerrendatxo hori bidaltzen badidazu familia osoak eskertuko dizu.\nJakinez gero, eskertuko nizueke; bestela, eskerrik asko.\nGaldera oso irekia zenez, zaila da erantzutea. Hemen bidaltzen dizkizut, nire ustez, interesgarriak izan daitezkeen helbide batzuk:\nHizkuntzen komunikaziorako gaitasunak\nOinarrizko gaitasunak: 2.3. material didaktikoa\nKategoria Baliabideak, etiketak eskola2.0, gaitasuna, haurren materialak, hizkuntzen irakaskuntza, komunikazio, 2013/05/31 egilea EIBZ.\n← A eredurako baliabide batzuk Bulegariendako aholkuak, ahoz aritzeko →


Hemen zagoz : Sarrerea > Espiritualitatea - Testiguak > Jaungoikoaren berbea > Ebanjelioaren eskutik > 2019 / 08 / 23\n2019ko Abuztuaren 23a, Barikua\nEBANJELIOA ( Mateo 22, 34-40 )\nAldi haretan, farisearrak jakin ebenean Jesusek saduzearrak isilduazo egin ebazala, alkarregaz batu ziran eta euren arteko legegizon batek, azpikeriaz, honan itandu eutson Jesusi:\n- «Maisu, zein da Legeko agindurik nagusiena?».\nHarek erantzun eutson:\n- «"Maitatu egizu Jauna, zure Jaungoikoa, bihotz-bihotzez, gogo-gogoz, adimen osoz". Hauxe da agindurik nagusiena eta lehenengoa. Eta bigarrena, horren parekoa da: "Maitatu egizu lagun hurkoa zeure burua lez".\nAgindu biotan daukee oinarria Lege osoak eta Profetak».\n- Jesus oraindik jauretxean dago. Farisearrakaz tirabirak gero eta latzagoak dira. Gaurko testuinguruan berehala agiri da farisearren borondatea: Jesusi lakioa jartzea, erlijinozko gai bati buruz bere eritxia agertzera behartuz. Beste batzuetan ere egin ebenez: Zesarri zerga ordaindu bai ala ez (Mt 22, 15-22) eta, geroago baten, saduzearrakaz hilen biztuerea dala eta ez dala (Mt 22, 23-33).\n- Mateok berak esaten deuskunez, farisearrak batzarra egin ebela, sarea zelan jarri erabagiteko; beraz, parte hartzen dauana bozeramailea da (34. a.). Rabinotarren artean eztabaidatua zan gai bati buruz izan zan itauna: zein da, guztien artean, Lehenengo agindua? Maisu barriari bere eritxia atera gura deutsoe, Legearen oinarria zetan ipinten dauan jakin nahian. Lehenengo begirada baten, arazo xinplea eta argia zan.\n- Bibliako pasarte bi erabiliz osotzen dau muntaia Jesusek: bata Deuteronomiotik (6, 5) eta bestea Lebitikotik (19, 18). Testu biok osotuten eben Israel herriaren espiritualtasunaren ardatza: Lehenengoa, Jaungoikoari oso-osoko maitasunaren agindua, etxe guztietako atezangoetan idatzita egoan, eskumuturretan ezarrita eroaten eben, eta goizez eta gauez esan beharra euken, etenbarik fededunen gogo-bihotzetan josita egon zedin, Itunaren etenbako ospakizuna lez. Entzulegoa nahitaez ados egon behar. Jesusek ezarten deutson barritasuna 39. eta 40. bertsikuluetan dago. Eta honetan datza berezitasuna. Jaungoikoaganako maitasunaren eta urkoaganako maitasunaren arteko loturea, biak bardinak eta banandu ezinekoak, Jesusen erakutsiz. Bestalde, bizirik dago herriaren bihotzean maitasunaren aginduak Biblian zehar iragarrita dagoan Jaungoikoaren borondatea herriaren alde; agindu biak osotzen dabe beste guztien oinarria eta zutabea, horrek argitzen, garbitzen eta aldatzen dau gainerako dana.\n- Farisearren borondatea Jesusi sarea jartea izan bazan, zuzena da egiten deutsoen itauna; holan, Maisu barriak argi izten dau zein dan benetako bidea; jakina, norbera zintzoa izan eta joko garbian ibili ezkero. Argi dago: bizitza eta egintza osoaren oinarria MAITASUNA da. Hau ahaztu eta zalantzan jartea espiritualtasun osoa, sinismenaren oinarriak eta Ituna bera kilikolo jartea da. Argi dago, ezta?\n- Hau holan dalarik, hemen dator Jesusen barritasuna: Jaungoikoaganako eta urkoaganako maitasuna banandu-ezinekoak dira. Biak batera osotzen dabe oinarri bakarra eta hortik sortzen da gainerako guztia. Ikuspegi honegaz beste guztia argituta eta aldatuta gelditzen da. “Beste bide batetik” jo gura dauanak, goitik behera huts egiten dau; beharrezkoa da dana maitasunez zeharkatua egotea.\n- Indartsuago esan daiteke, baina argiago esatea ez da errez. Jesusen eritxiz, dana argitzen dauan jokabidea maitasunaren ikuspegia da. Ezin da ikuspegi honetatik ihes egin. Hamaika bider joten gaitu “tentaldi” honek: halako arau batzuk bete eta… kito! “Bizitzaren arratsbeheran maitasunean aztertuko zaitue”, dino abestiak. Jesusek ere abesti bardina abesten daki... ondotxo jakin ere!\n“Jesus Jauna, eskerrak Zuri erakutsi deuskuzulako zein dan bide zuzena Jaungoikoaren seme-alaba lez biziteko: bizia emoteraino doan maitasuna eta parkatzen dakiana."


Karamazov anaiak - Wikipedia, entziklopedia askea.\nKaramazov anaiak (errusieraz: Бра́тья Карама́зовы, Brat'ya Karamazovy) Fedor Dostoievski errusiar idazleak idatzitako azken eleberria izan zen. Bi urtez eleberria idazten egon ondoren, 1880ko azaroan Errusiar mezularia aldizkarian atalka argitaratu zen. Egilea handik lau hilabetera hil zen.\nKaramazov anaiak eleberriaren lehen argitalpenaren lehenbiziko orrialdea.\nБра́тья Карама́зовы (Brat'ya Karamazovy')\nErrusia eta Errusiar Inperioa\nFedor Pavlovitx Karamazov izaera zeharo ezberdineko hiru semeen aita da: Dmitri, bere lehen emaztearekin izana, aita bezala parrandazalea eta gonazalea; Ivan, intelektuala, eta Alioixa, erlijiorako joera duena. Bai Dmitri nahiz bere aita emakume berberaz maiteminduko dira, Gruixenka, nonbait ospe txarrekoa, eta harekin nola edo hala ezkondu nahi dute. Emakumearengatik aita-semeek duten lehiak heuren harremana erabat ozpinduko du. Dmitri, halere, jada Katerinarekin ezkontzeko hitzemana da, aldiz, Ivan sekretupean Katerinaz maitemindua dagoela dirudi. Bienbitartean, Alioixak bere maisua zena hiltzen ikusiko du, Zossima, monasterioko fraidea, hark Alioixa bere familian bakea jar dezan bidaliko du.\nPavlovitx aita hila agertzen denean, jendeak berehala Dmitri erruduntzat joko du, gainera azken honek berekin bere jatorria justifikatu ezin dezaken diru kopuru bat ere izango du. Epaiketaren etenaldi batean, Ivanek benetazko hiltzailea Karamazovtarren morroia eta seme sasikumea, Pavel, izan zela jakingo du. Hark Ivanen ideia filosofikoak oinarritzat hartuz hilketa burutu zuela aitortuko du, aldiz Ivanek errundun sentitu eta lurjota geldituko da. Katerinaren laguntzaz Dmitri kartzelatik atera eta elkarrekin bizitzea adostu, eta Dmitri bere maitearekin Ameriketara ihes egingo du. Alioixa nerabeen maisu bilakatuko da, hilarte etika irakatsiko dielarik.\nFedor Pavlovitx Karamazov: Plazerra soilik festa eta emakumeen bidez lortzen duen gizona, eta bere asmoak lortzeko gainontzekoak engainatzeko inongo zalantzarik ez duena. Jendaurrean bufoi gisa aurkeztu eta izaera arras ezegonkorra du.\nDmitri Fiodorovitx: seme nagusia, bere herentzia gutizietan xahutu ohi du baina ohorearn zantzu nahiko berezia du. Odolberoa da, eta azkenean amodioan bere lehiakidea den aita gorrotatzen bukatuko du.\nIvan Fiodorovitx: seme ertaina, europar pentsalariak ezagutzen dituen intelektuala. Gainontzekoekin zinikoki jokatu ohi du, berarekin ezertara ez daramaten eztabaida hutsalak hasiko dira.\nAlioixa Fiodorovitx: seme gazteena, eleberriko protagonista eta pertsonaia positiboa.\nPavel Smerdiakov: morroia eta sasikumea, Fiodor Pavlovitxek mentalki atzeratutako emakume batekin izana. Horregatik sekulako suminduraz haziko da, bere aita eta nagusia denaren hilketa burutuz.\nKaterina Ivanovna: Dmitriren emaztegaia, Dmitrik ihes egin ez dezan nahiago du jendaurrean sufritzea, baina azkeneanIvanekin elkartu eta hura zaintzea onartuko du.\nGrushenka: Harrokeria, handikeria eta arinkeriarengatik bere sexualitatea gizonak menpean hartzeko erabiltzen duen emakumea da, baina azken finean bere lehen maitaleak utzi izanaren ondorioz guztiz zorigaiztokoa sentitzen da.\nZossima: fraide gurtua, Alioixaren gidari espirituala, hark santutzat du. Jendaurrean bertute garrantzitsuenak maitasuna eta egiazkotasuna direla dio.\nKaterina Osipovna: herriko emakume aberats bat da, eleberriko hainbat gertakizun garrantzitsuetan bitartekaria izango da.\nLisa: Aurrekoaren alaba, mizke hazitako ume baten gisa jokatuko du, baina azkenerako Alioixaz maitemindua dagoela onartuko du, hark Lisa hazi eta emakume denean berarekin ezkonduko dela onartuko du.


Binakako Txapelketaren buelta zehaztu dute - Sakana - Guaixe.eus\nGuaixe 2020-07-24 09:16\nMasters Caixabank Torneoa bukatuta berrekingo zaio Binakako Txapelketari.\nUrriaren 3an eta 4an Binakako finalerdietako ligaxkako 2. eta 3. jardunaldia jokatuko da, Labriten eta Astelenan\nCOVID-19ak bete betean harrapatu zuen Binakako Pilota Txapelketa. Hain zuzen ere, finalerdietako lehen jardunaldia jokatu berria zen guztia gelditu zenean. Aspek eta Baikok Binakako Pilota Txapelketaren buelta noiz izango den zehaztu dute. Urriaren 3an eta 4an jokatuko da finalerdien bigarren jardunaldia, eta urriaren 10ean eta 11n hirugarren jardunaldia. Final handia Bizkaia pilotalekuak hartuko du, ongi bidean, urriaren 18an.\nBinakako finalerdietako ligaxkako lehen jardunaldia jokatuta, Olaizola II.a-Urrutikoetxea eta Ezkurdia-Martija bikoek puntu bana dute eta Jaka-Zabaleta eta Laso-Albisu bikoek, aldiz, ez dute punturik.\nBinakako finalerdien ligaxkako 2. jardunaldia:\nUrriaren 3an, Labriten: Jaka-Zabaleta / Laso-Albisu\nUrriaren 4an, Eibarko Astelenan: Olaizola II.a-Urrutikoetxea / Ezkurdia-Martija\nBinakako finalerdien ligaxkako 3. jardunaldia:\nUrriaren 10ean edo 11n, Labriten edo Astelenan:\nOlaizola-Urrutikoetxea / Jaka-Zabaleta\nEzkurdia-Martija / Laso-Albisu\nUrriaren 18an, Bilboko Bizkaia pilotalekuan


SORALUCE eta DANOBATek, OVERBECKekin batera, Stuttgart-en egingo den AMB azokan hartuko dute parte irailaren 16tik 20ra\nDANOBATGROUP kooperatiba taldearen barne dauden DANOBAT, OVERBECK eta SORALUCEk, sektore ezberdinetako osagaien mekanizaziorako erabateko soluzioak aurkeztuko dituzte AMB 2014 erakustazokan. DANOBAT eta OVERBECK 8.Hall-eko C34 Stand-ean egongo dira eta zentrorik gabeko artezketarako ESTARTA-400 makina berria, barneak eta erradioak artezteko IRD-400 makina horizontala eta gogorreko torneaketarako doitasun handiko LT-400 makina berria izango dituzte bertan erakusgai. Gainera, makina horiek hainbat sektoretan, hala nola, automobilgintzan, ekipo ondasunetan, erremintetan, hidraulikan eta matrizegintzan izan ditzaketen aplikazioak erakutsiko dira. SORALUCE bestalde, 9. Hall-eko 9A35 Standean egongo da BIMATEC SORALUCE Zerspanungstechnolgie GmbH delegazioaren eskutik eta TA-25-A bankada finkodun fresatzeko makina, SL-6000 mahai finkoan zutabe mugikordun fresatzeko makina eta F-MT fresaketa-torneaketako funtzio anitzeko zentroa, eta baita fresaketa-mandrinaketarako beste soluzio batzuek zein torneaketa bertikalerako soluzioak ere eskainiko ditu. Urte batzuetatik hona Alemania merkatu nagusienetariko bat izaten ari da DANOBATentzat zein SORALUCErentzat. Bi enpresa hauek inbertsio garrantzitsuak egin dituzte merkatu honetan eta produkzio plantak dituzte Alemanian.


Soriako aitzin-euskara Euskal Herrira etorri da erakusketa batean Sustatu.eus - Teknologia albisteak\n2020-11-06 : 15:40\nBergarako Laboratorium Zientzia Museoak erakusketa ireki du abendua bitartean: "Heriotzarako erromatar ohiturak Soriako Tierras Altas eskualdean". Izen zientifiko zehatz hori, azpititulu batekin lagunduta dator: "Euskararen aztarnak antzinako epigrafian". Hain zuzen ere, azken urteetan Sorian agertutako estela interesgarrien artean, sei ale ekarri dituzte Bergarara, eta haien kontestua azalduz antolatu da erakusketa. Kultura ekitaldiak eta museoak irekita daudelarik, bisitak posible dira, baina bakarrik Bergarakoa edo herri mugakide batekoa bazara.\nAitzineuskara edo Akitaniera deitu izan zaio Soriako hilarri hauetan aurkitutako izen batzuetako hizkuntzari. Erromatarren kolonizazioko garaikoak dira, kristo ondorengo I. eta II. mendeetakoak. Heriotzari lotutako monumentuak dira, hilarria, eta badirudi pertsona-izenetan daudela oihartzun euskeriko argiak: Onse, Onso, Oandissen, Agirseno, Arancis, Sesenco, Lesuridantar eta Velar-thar. Izen hauen artean Zezenko edo Sesenco egin da ezagunena, eta estela hori badago Bergaran.\n21. mendean Eduardo Alfaro Peña arkeologoak egindako aurkikuntza eta ikerketen ondorioa da estela multzo hau identifikatu izana. 2019an, bereziki, sona lortu zuen Alfaro Peñaren lanak hedabideetan, eta iazko udan bertan egindako erakusketa batek interesa erakarri zuen, baita Euskal Herritik joandako bisitari askorena. Harrezkero Bergarako Museoko arduradunak erakusketa haren antzekoa egiten saiatu izan dira. Udaberrian zen egitekoa lehenbizi, baina pandemiak atzeratu zuen; udazkeneko aukera hau, bisitatzeko aukera murritzekin, ez da egokiena ere, baina garraio baimenak antolatzea ez zen erraza, eta beste atzerapen bat aukera luzerako galtzea izan zitekeen.\nAbenduaren 20a arte dago bisitatzeko aukera, Deba arroko herrietako biztanle batzuentzat bederen.


Montharville - Wikipedia, entziklopedia askea.\nGilles ROUSSELET (2014-2020)\n48° 11′ 02″ N, 1° 19′ 52″ E / 48.183888888889°N,1.3311111111111°E / 48.183888888889; 1.3311111111111Koordenatuak: 48° 11′ 02″ N, 1° 19′ 52″ E / 48.183888888889°N,1.3311111111111°E / 48.183888888889; 1.3311111111111\nBonneval eta Trizay-lès-Bonneval\nMontharville Frantziako udalerria da, Eure-et-Loir departamenduan dagoena, Centre eskualdean. 2013an 97 biztanle zituen.\n2007an Montharville udalerrian erroldatutako biztanleak 99 ziren. Familiak 36 ziren, horien artean 8 pertsona bakarrekoak ziren (8 bakarrik bizi ziren gizonak), 4 seme-alabarik gabeko familiak ziren, 20 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 47 etxebizitza zeuden, 36 familiaren etxebizitza nagusia ziren, 7 bigarren erresidentzia ziren eta 4 hutsik zeuden. Etxebizitza guzti hauek 47etxeak ziren. 36 etxebizitza nagusietatik 27 bere jabearen bizilekua ziren, 6 alokairuan okupaturik zeuden eta 3 doan lagata zeuden; 2 etxek bi gela zituzten, 7 etxek hiru zituzten, 7 etxek lau zituzten eta 20 etxek bost zituzten. 26 etxek euren parking plaza propioa zuten azpian. 13 etxetan ibilgailu bat zegoen eta 21 etxetan bat baino gehiago zituzten.\nMontharville udalerriko biztanleria-piramidea 2009an .\n2007an lan egiteko adina zuten pertsonak 67 ziren, horien artean 54 aktiboak ziren eta 13 inaktiboak ziren. 54 pertsona aktiboetatik 49 lanean zeuden (30 gizon eta 19 emakume) eta 6 langabezian zeuden (2 gizon eta 4 emakume). 13 pertsona inaktiboetatik 6 erretiraturik zeuden, 3 ikasten zeuden eta 4 "bestelako inaktibo" gisa sailkaturik zeuden.\n2000. urtean Montharville udalerrian 6 nekazaritza-ustiategi zeuden, 696 hektarea erabiltzen.\nOrriaren azken aldaketa: 1 martxoa 2019, 16:28.


TXE! OTORDUETAN DENOK ADOS KARLOS DUGU BIZIPOZ\nBeren etxe kutunera bueltatu dira Argiñano eta Asegarce, "Otorduan, Karlos Argiñano" egiteko. Errezeta "goxo-goxoak" bere ohiko graziaz euskaraz erakutsiz, beasaindarra euskaldunak ez direnak ere erakartzen ari da. Ez harritu argentinar doinua somatzen bazaio.\nGoi sukaldaritzaren ordezkari izanik ere, mundu guztiarengana iritsi da Argiñano; elitismorik gabe, zuzen eta maitakorra, beti txiste bat xisteran duela. Penintsulako bazter guztietan ez ezik, Latinoamerikan ere oso ezaguna egin da, sukaldari interkontinentala bilakatzeraino. Telebista alorreko bi saririk garrantzitsuenak jaso ditu azken urteotan: "Ondas saria" eta urrezko "TP"a. Duela 10 urte hasi zen Karlos ETBn, Hasier Etxeberriak zuzendua, "Hamalau euskal sukaldari" saioan, zeinean Karlosek menu bat atontzen zuen beste zenbait sukaldarirekin batera; bi plater eta bazkal burukoa, alegia. Horren ondotik, bakarka agertzen hasi zen ETB-2ko "Menu del día"n, astelehenetik ostiralera hamar minutuz plater erraz eta merkeak erakutsiz. Etxeko andreei laguntzen zien eguneroko erosketan sasoian sasoiko janaria aukera zezaten. Lehen ekinaldiak 1990eko otsailetik uztailera arte iraun zuen. Bigarrenak aldiz, urte bereko azarotik 1991ko utzailera bitarte. Ondoren, TVEra joan zen eta horren ostean, Tele 5era, Eva Argiñano arrebak bazkal burukoen ardura zuela.\nArgentinatik bueltatu berri, "jet lag" (hegazkinez bidaiatzean sortzen den ordutegi zorabioa) delakoa oraindik gainean zuela ekin zion aurkezpenari, ohi bezain animoso,\n"gogo bizia neukan euskaraz saio bat egiteko eta, benetan diotsuet, dardarka nago oraintxe"\nesan zuen Karlosek hunkitua.\n"Ez dut inoiz ahaztuko gainera, nire tokia sukaldean dagoela, zartagia, antxoak, berdelak, legatz artean. Beste guztiarekin bai, baina janari kontuekin ez nabil adar joka, esaten dudan guztia egia da. 3.500 saio egin ditugu guztira, guk, diot, daukadan lantalde bikainarekin edozer egin daitekeelako".\nTelebistaren kontua afari batean hasi zen, hotela eraikitzeko jatetxea 9 hilabetez itxi behar zuten garaian.\n"Josu Erguin, Joan Manuel Serrat eta hirurok goizeko 5ak arte txistetan aritu ginen. Eta orduan, ezetz txiste liburu bat atera bota zidaten; nik ordea, beste gauza bat proposatu nien, sukaldaritza saio bat egingo nuela, alegia. Eta handik gutxira Josu Erguinek hordagoa onartu eta saioa taxutzen hasi ginen".\nAzkenaldian, Asegarce eta ETBren artean aspaldi hoztuta zeuden harremanak ostera epeldu dira. Pilotaren kontuarekin Aspe eta Asegarce eztabaidan ari zirela, Argiñanoren gaia atera zen eta nahiko azkar gauzatu zen akordioa. Adiskidetzeak benetakoa dirudi eta Asegarcekoak irrikitan daude ETBn gauza gehiago egiteko; ETBkoen aldetik ere jarrera irekia dago. Litekeena beraz, epe erdira saio gehiago lotzea.\n"'Menu del dia' hasi zenean hasieratik oso harrera ona izan zuen, eta gu txiki utzi bagintuen ere, orain etxera itzuli da, eta guretzat luxu bat da halako komunikatzaile bat ETBn aritzea, euskaraz, gainera"\nesan zuen Bingen Zupiria ETBko zuzendariak. Horren harira, jakinmina zegoen Karlosek euskaraz gazteleraz adinako hitz-jarioa izango zuen ala ez ikusteko,\n"badira euskaraz ni baino hobeto moldatuko liratekeen sukaldariak, baina badira ere ilehori begi urdinak eta morroskoagoak. Nik behinik behin, betidanik egin dut euskaraz etxean".\nHasier Etxeberria ETBko kazetari eta idazleak dioenez\n"hamar urtetan izugarri hobetu du bere euskara Karlosek. Nabaritzen zaio denbora honetan sei seme-alabekin euskaraz mintzatu dela".\nGrabazioak ez dira Zarauzko jatetxe-hotelean egiten, Urnietan Asegarcek duen baserri-estudioan baizik. Bertan dago kutunki zaintzen duen baratza. Saioaren berrikuntza nagusia kamera txiki baten erabilera da, urtaro edo garai bakoitzeko igali, landare, leka eta barazkiak nola hazten diren ikusteko aukera ematen duena. Errezeta bat eginez, haragi, barazki, fruta eta arrainak nondik datozen, erosteko eta jateko sasoirik onena zein den, eta bata bestearengandik bereizten jakitea azaltzen du. Halaber, plateren arteko atseden uneak baliatuz, telefonoz lagunen batekin edo zerbait galdegin nahi dion norbaitekin solastatzen da.\nETB-1en hastearekin batera, Argentinako telebistan ere egunero abiarazi du bere saioa Karlosek.\n"ETB Sat-en presentzia gehitu egin behar da bertan, La Pampa eta Mar de Platan dezente ikusten bada ere, TVG Galiziako telebista da jarraituena. Argentinari bosgarren eskualde galiziarra deitzen diote".\n"hango erara moldatzen naiz. Hasteko, argentinarrek urtean 65 kilo haragi jaten dute, eta arraina ia batere ez, 2 kilo urtean. Euskaldunok berriz, guztiz kontrakoa. Pasta ere oso sartua dago, italiar jatorrizko jende dezente dago-eta".\nHargatik, ez da gazteleraz mintzatzen, argentinarrez baizik. Izan ere, janari izen eta esamolde ezberdinak dituzte,\n"izen bitxiak daude benetan, esate baterako, bainak, 'chachak' dira, babarrunak, 'porotos', ilarrak, 'arbejas', alkatxofa, 'alcaucin', piperra, 'aji', kalabazina, 'zucchini', txerria, 'chancho', eta abar. Euskaldunoi berriz, egoskorrak ('cabeza duras') eta ausartak ('hombres de valor') deitzen digute".\nKarlos gehien harritu duena ordea, han kalean edozein tokitan ikusten den lanbide bat izan da,\n"zakur zaintzaileak. Umezainak balira bezala, gazteek 20 edo 25 zakur eramaten dituzte denak batera lokarriekin helduta; hor behintzat ez dituzte jaten, Tailandian bezala"


Zierbena | Gure Herriak (Bizkaia) | Visit Enkarterri\n1. Zierbenako portua.\n2. Zierbenako portua.\n3. Zierbenako portua.\n4. Zierbenako portua.\n5. Zierbenako portua.\n6. Zierbenako portua.\n7. Zierbenako portua.\nZierbena itsasbazterreko itsasoaz eta bere gastronomiaz gozatzeko udal egoki txikia da.\nLa Arena hondartzan, igeri egiteaz eta eguzkia hartzeaz gain, surfean aritu zaitezke. Hondartzaren 966 metroetan zerbitzu guztiak aurki ditzakezu, mugikortasun arazoak dituzten pertsonei zuzendutakoak barne. Bestalde, Zierbenako Portuak xarma tradizionala gordetzen du bere arrantza- eta kirol-ontziekin eta bertako marinel-jatetxe apartekin.\nDonejakue Bidearen iparraldeko ibilbidea Zierbenatik igarotzen da. Izan ere, herrian badaude toki interesgarri asko, adibidez, Serantes, Montaño eta Punta Lucero mendiak.\nGainera, mendi-ibiliak egin daitezke bai oinez bai bizikletaz, 11 kilometroko bidegorri batean pedalei eraginez. Zierbenako kirol-ohitura nagusiak bi dira: arraunketa eta boloak katxete erara.\nZierbenan badaude aipagarriak diren elementu historiko eta artistiko batzuk. Horien artean, honako hauek azpimarratu behar dira: XII. mendeko San Roman parrokia, 1880. urtean zaharberritu zutena; Portuko Andra Mariaren eliza, San Roman parrokiari atxikita dagoena; eta Loiolako San Inazio ermita. Azken hori, udalerriko modernoena izanda (1907koa da), Errepublika garaiko suntsipenei aurre egin zien bakarra da.\nUdaletxea eraikuntza modernoa da eta garai bateko eskolen orubean dago. 1997ko urriaren 15ean inauguratu zen.\nEra berean, itsasoko gizon-emakumeen ohorez Xebas Larrañagak egin eta portuan dagoen eskultura nabarmendu behar dugu.\nBilboko portua eraikitzearen ondorioz, izugarriko transformazioa jasan duen arren, Zierbenako portuak oraindik ere xarma tradizionala mantentzen du. Arrantza-itsasontziek, aisialdirako ontziek eta gure jatetxe hobezinek txundituta utziko dituzte gugana hurbiltzen diren lagun guztiak.\nZierbenako historia portuarekin estuestu lotuta badago ere, ezin dugu ahaztu barnealdeko auzoen erakarmena. La Cuesta-Aldapa, Valle, Kardeo eta San Mames auzoek leku interesgarri asko dituzte eta horien artean hauexek aipa ditzakegu: Serantes, Montaño eta Punta Lucero mendiak. Horietatik gure bisitariek bista panoramiko izugarriak begiztatu ahal izango dituzte.


SAHARA ETA PALESTINA Testigantzak - - Anboto.org\nSAHARA ETA PALESTINA Testigantzak\nMarian Bilbatua 2020-11-20 08:28\n“Bideak Gurutzatuz” ekimenaren bidez, Palestina eta Sahararen egoera politikoez eta beraien kulturaz informazio anitzak: hitzaldiak, erakusketak, ipuin kontaketak, testigantzak… jasotzeko aukera ezin hobea izaten ari gara Durangoko bibliotekan eta San Agustin Kultur gunean.\nSahara eta Palestinako herriak jasaten ari diren okupazioak eta sufrimenduak badituzte erantzule zuzenak. Kasu bietan deskolonizazioa bermatzeko ardura zuten herrialdeek (Ingalaterra eta Espainia) beraien erantzukizunari iskin egin eta beste estatuen (Israel eta Maroko) okupazioa babestu zuten. Urteetan, interes ekonomikoek eta politikoek bi herri hauen eskubideak defendatuko lituzketen irtenbideak oztopatu dituzte. Kasu bietan nabariak dira Europako estatuen eta NBEren konplizitatea Marokoren eta Israelen nazioarteko legeek ezarritako arauen hausturaren aurrean.\nAzpijokoak, interesak eta konplizitateak irtenbide baketsuaren aukerak zapuztu dituzte eta Sahararen kasuan su etenaren haustura eta borroka armatuaren itzulerara eraman dute. Hautatu duten bidea ez zaiela erraza izango jakitun, beraien mina eta desesperazioa eta, aldi berean, beraien eskubideak defendatzeko determinazioa erakutsi dizkigute emakume sahararrek Durangoko elkarretaratzean.\nHorregatik, diplomazian eta borroka armatuan izan ditzaketen zailtasunen aurrean gure solidaritatea eta laguntza emateko aukerak jorratzeko bideak topa ditzagun eta gizartean beraien borrokaren berri eman dezagun.


Kanboko adierazpenak aro berri bat ireki du Euskal Herrian\nETAk bere desegitea iragarri ostean, Kanboko Arnaga Etxean burututako Nazioarteko Bake Konferentziak biktima guztien aitortza, espetxe politikaren aldaketa eta elkarbizitza gatazkaren konponbide definitiboa ahalbidetzeko mugarri gisa kokatu ditu. Hamaika Telebistan kasik bost ordutako zuzenekoa egin dugu, Beñat Zarrabeitiaren gidaritzapean, Karmelo Landa eta Ibon Meñikaren laguntzarekin. Nekane Zinkunegik Kanboko berriak ekarri dizkigu eta horrekin batera hainbat iritzi eta analisi bildu ditugu.\nArnagako adierazpenak itxi du Aieten hasitako bidea\nGurean Gaur berezia: Kanbo eta Bertizen jasotakoak, luze eta zabal.\n"Iraganaren memoria kritikoa" eta "espetxe politika egokitzea", Barkos eta Urkulluren lehentasun\nUxue Barkos Nafarroako presidentea eta Iñigo Urkullu lehendakaria ez dira Kanbon izan, eta Bertizko jauregian egin dituzte ETAren desegitearen ondorengo adierazpenak.\nAnalisia: ETAk 60 urte ibilbideari amaiera eman dio\nETA erakundeak bere ibilbideari amaiera eman dio erakundeko mitilitante historiko diren Marixol Iparragirre eta Josu Urrutikoetxearen ahotsekin elkarbanatutako mezu baten bidez. Albisteak errakzio ugari sortu ditu eta Hamaika Telebistan sakonean aztertu nahi izan dugu. Beñat Zarrabeitia lankidearen gidaritzapean, Ion Ansa eta Egoitz Askasibarren laguntza izan dugu platoan.\nHorrekin batera, Martxelo Otamendi, Iker Bizkarguenagam Humberto Unzueta, Estitxu Garai, Txema Ramirez de la Piscina, Patxi Zabaleta, Jose Felix Azurmendi, Nerea Zarandona, Karmelo Landa, Ane Muguruza edo Roberto Manrique-ren iritziak bildu ditugu. Baita, Iñigo Urkullu, Arnaldo Otegi, Idoia Mendia, Lander Martinez edo Mariano Rajoyren erreakzioak ere.\nETAren ibilbide dokumentala gordetzen duen Lazkaoko artxibora bisita\nETAk amaitutzat jo du bere bidea\nETAk bere “egitura guztiak erabat desegin” ditu, eta aurrerantzean ez du funtzio politikorik izango. Euskal Herriko alderdi eta eragileen erreakzioak jaso ditugu gurean gaur.


Euskal Herriko Unibertsitateko Finantza Ekonomia I Saileko irakasle doktore titularra da 1994tik, eta Hegoa Institutuari atxikita dago 2010etik. Finantza kontabilitatearen arloan irakasten du, eta interes berezia du sektore publikoko kontabilitatean eta irabazi asmorik gabeko erakundeetan.\nIrabazi asmorik gabeko erakundeen finantza informazioan espezializatua, irakasle jardun du irabazi asmorik gabeko sektoreko profesionalei zuzendutako mintegi eta ikastaroetan, eta, bereziki, Garapenerako Lankidetzarekin eta Garapen Jasangarriarekin lotutako graduondoko tituluetan. 2011tik 2016ra arte, Eusko Jaurlaritzak aintzatetsitako ikerketa talde bateko kidea izan zen, eta Garapenerako Nazioarteko Lankidetzaren eremuan garatu du ikerketa jarduera, gizarte eragileen azterketan arreta berezia jarriz.\nUPV/EHUko Gizarte Erantzukizuneko zuzendaria izan zen, 2009tik 2017ko otsailera bitartean. Garapen jasangarria, elkartasuna edo giza eskubideak bezalako kontzeptuak zeharka ezartzen saiatu da, bai kudeaketan, bai unibertsitate irakaskuntzan, eta bere ardurapean izan ditu UPV/EHUko Garapenerako Lankidetza Bulegoa eta Iraunkortasun Bulegoa.\nLankidetza-politikak, Unibertsitate-lankidetza, Gizarte-erantzukizuna, Euskadi, Lankidetza-politiken koherentzia


Salburua eskolara bi irakasle gehiago bidaliko ditu Hezkuntza Sailak - Gasteiz - Alea.eus\nSalburua eskolara bi irakasle gehiago bidaliko ditu Hezkuntza Sailak\nErredakzioa 2020-09-21 12:31\nSalburua eskolako zuzendaritza taldeak dimisioa aurkeztu zuen pasa den astean, Haur Hezkuntzan eta Gorputz Hezkuntzan bi hutsune bete ahal izateko. Mobilizazioen ostean, bi irakasle kontratatzea onartu du Hezkuntza Sailak.\nZuzendaritzaren dimisioaren eta familien protestaren ostean iritsi da Hezkuntza Sailaren erantzuna: Salburua eskolak errefortzua jasoko du, eta eskatzen zituen bi irakasleak izango ditu astearte honetatik aurrera. Hortaz, ikastetxeko zuzendaritza bere lanpostuetara itzuli da astelehen honetan bertan.\nIkasturte hasierarekin batera, hezkuntza komunitatearen eta Hezkuntza Sailaren arteko tentsioak gora egin du. Bereziki baliabide falta salatu dute ikastetxeek, eta egoerak eztanda egin du 700 ikasle dituen Gasteizko Salburua HLHI ikastetxean.\nIkasturtea hasi zenetik hiru aste igaro ostean, zuzendaritza taldeak zuzendaritza lanak alde batera utziko zituela jakinarazi zuen pasa den astean, Eskola Kontseiluaren ezohiko bilkuran. Izan ere, Haur Hezkuntzan eta Gorputz Hezkuntzan hutsik dauden bi postu bete nahi zituzten horrela, baina ezinezkoa zen lan hori zuzendaritzak dakarren lan kargarekin bateratzea.\nIkasturte hasiera zaila\nHedabideei larunbatean helarazitako ohar batean, Guraso Elkarteak eta Ordezkaritza Organo Gorenak azpimarratu zuten ikasturte hasiera "oso zaila" izaten ari dela ikastetxe guztientzat: taldeen arteko isolamendua mantendu beharra, sarrera eta irteeren kontrol zehatza, distantziak bermatzea, sintomak dituzten ikasleen isolamendua, eta abar luze bat.\nHezkuntza Sailak berak egoerari aurre egiteko langile gehiagoren beharra onartu du, eta 1.000 irakasle gehiagoren kontratazioa iragarri zuen. Salburua eskolan, ordea, langile gehigarririk gabe hasi da ikasturtea, eta, hori gutxi balitz, beste urtetan baino bi irakasle gutxiago zituzten, Eusko Jaurlaritzak familien eta irakasleen eskaerak onartu aurretik: Haur Hezkuntzan eta Gorputz Hezkuntzan bi lanpostu bete gabe zeuden.\nGurasoek eta Eskola Kontseiluak azaldu dutenez, orain arte, "ahalegin handiekin" talde guztien segurtasuna bermatzen eta protokoloa aurrera eramaten saiatu da zuzendaritza taldea, baina "egoera jasanezina bilakatu da".\nBi langile horien eskaera irailaren 1etik kudeatu du zuzendaritza taldeak, baina salatu dute Hezkuntza Sailetik "inongo erantzunik" ez dutela jaso. Egoera horren aurrean, eskolako ikasleen segurtasuna eta gelen funtzionamendu ona lehenesteko ahaleginean, ikasketa buruak eta zuzendariak berak Gorputz Hezkuntza eta Haur Hezkuntzako taldeak bere gain hartu zituzten, "falta diren bi irakasle horien kontratazioa Sailetik gauzatu bitartean".\nAstelehen honetan, Guraso Elkarteak, familien ordezkariek eta irakasleek deituta, elkarretaratzea egin dute eskolaren inguruan. 8.45etatik 9.15era bitartean, Paris —Lehen Hezkuntzako familiak— eta Erroma —Hau Hezkuntzakoak— kaleetan elkartu dira, hezkuntzan orokorrean eta Salburua eskolan zehazki bizi den egoera salatzeko asmoarekin.\nBi irakasleen eta zuzendaritza taldearen falta salatu dute, eta hartu beharreko neurriak hartzeko exijitu diote Hezkuntza Sailari: falta diren bi lanpostu horiek betetzea, bi irakasle horien kontratazioa gauzatuz.


Ebroko Korridorea, hidrogeno berriztagarriaren erreferentzia. Amatiño\nHemen zaude: Sarrera » Albisteak » Ebroko Korridorea, hidrogeno berriztagarriaren erreferentzia\nEbroko Korridorea, hidrogeno berriztagarriaren erreferentzia\nEbroko Hidrogenoaren Korridoreak Euskadi, Nafarroa, Aragoi eta Katalunia arteko konexioa indartzea du helburu, eta berriztagarriekiko ekimen handien arteko lotura izango da.\nHonako hauek biltzen ditu: hidrogenoaren Euskal Korridorea (BH2C), Kataluniako Hidrogenoaren Harana (H2ValleyCat), Aragoiko Hidrogenoaren Harana, GetHyGA ekimena, eta Hidrogeno Berdearen Nafarroako Agenda. Funtsezko helburua hidrogenoaren ekonomia azkar eta eraginkortasunez hedatzen laguntzea da, Estatuan hidrogenoaren garapenean eremu geografiko liderra sortuz.\nHonen sorkuntza, eskualde mailako ekimenen inguruko informazioa partekatu, ekintza osagarriak aztertu eta horien arteko sinergiak ezartzeko nahiak eragin du, eta SHYNE (Spanish Hydrogen Network) izeneko, hidrogeno berriztagarriaren arloko Espainiako sektore anitzeko partzuergorik handienak bultzatu du. Proiektuak babestu, ezagutzaren kudeaketa eraginkorra sustatu eta teknologia aitzindarien ikerketa bultzatuko du, Espainia bektore energetiko honen abangoardian posizionatzeko.\nAragoiko Gobernuaren egoitzan egindako aurkezpen ekitaldian parte hartu dute Teresa Ribera Trantsizio Ekologikorako eta Erronka Demografikorako hirugarren lehendakariorde eta ministroak, Arantza Tapia Eusko Jaurlaritzako Ekonomiaren Garapen, Iraunkortasun eta Ingurumeneko sailburuak, Roger Torrent Kataluniako Generalitateko Enpresa eta Lan sailburuak, Arturo Aliaga Aragoiko Gobernuko Industria, Lehiakortasun eta Enpresa Garapeneko lehendakariorde eta kontseilariak eta Mikel Irujo Nafarroako Ekonomiaren eta Enpresen Garapeneko kontseilariak, baita parte hartzen duten eskualdeko ekimenen eta SHYNE proiektuaren ordezkariak ere.\nJosu Jon Imaz Repsoleko kontseilari delegatuak SHYNEko presidentziaren ordezkari gisa parte hartu du: “Kokapenagatik, Hidrogenoaren Ebroko Korridorea giltzarrizko palanka izango da eremu geografiko horren potentzial osoa eraginkortasunez garatu ahal izateko, eta hidrogenoaren etorkizuneko ekonomiaren mugaz haraindiko izaerak Europa mailako balio-kateen integrazio handiagoa erraztuko du ahalbidetuz”, esan du.\nJose Ignacio Zudaire BH2Cko presidentea ere bertan izan da, eta hurrengoa azpimarratru du: “Hidrogenoaren Euskal Korridoreak (BH2C) bat egin du Ebroko Korridorearen ekimenarekin, izan ere, hasiera-hasieratik lankidetzan jardun dugu gainerako elkarteekin, indar teknologiko eta industrialetik deskarbonizazioa bultzatu ahal izateko. Zalantzarik gabe, ahaleginak bateratzeak garapen industrial eta teknologikoko prozesuak bizkortzea erraztuko du, eta orain, inoiz baino gehiago, errealitateak argi utzi du energia sortzeko gaitasuna izan behar dugula. Hidrogeno berriztagarria funtsezko elementua izango da Euskadin, Espainian eta Europan neutraltasun klimatikorazko trantsizio energetikoari”.\nHidrogenoaren Ebroko Korridoreak ekintzak sustatuko ditu hidrogeno berriztagarriaren balio-kate osoan, eskualde mailako ekimenen arteko osagarritasunak eta sinergiak sortzeko. Horretarako, asmo handiko helburuak ezarri ditu, eta horien artean, nabarmentzekoa da 2030ean hidrogeno berriztagarria ekoizteko 1,5 GWeko gaitasuna instalatu, eta urte berean hidrogeno berriztagarritik eratorritako 250.000 tona produktu ekoizteko asmoa.


Rosetta Tharpe, rock and rollaren ama\nSister Rosetta Tharpe (1915-1973), XX. mendeko musikan eragin gehienik izan duen artistetako bat.Black Culture Connection\nCotton Plant (Arkansas, AEB), 1915eko martxoaren 20a. Rosetta Nubin jaio zen, gerora, lehen senarraren abizena hartuta, Sister Rosetta Tharpe izenez ezaguna egingo zena. Gurasoak kotoi biltzaileak zituen, eta COGIC (Church of God in Christ) Mendekoste elizaren jarraitzaile sutsuak. Amak elizan abestu eta mandolina jotzen zuen igandeetan, eta alabak amarekin bat egin zuen lau urte besterik ez zituela. Handik bi urtera ama-alabak AEB hegoaldeko elizetan emanaldi-itzulia eskaintzen hasi ziren, gospelaren bidez ebanjelari lanak eginez. Rosetta txikia haur miraria zen kantuan nahiz gitarra jotzen.\n1920ko hamarkadan biak Chicagora joan ziren bizitzera. 40. kaleko COGIC elizan gospel kontzertuak eskaintzen jarraitu zuten, sermoien osagarri, eta tarteka biran irteten ziren, elizaren biltzarretan parte hartzeko. Hala, Rosetta eragin berriak xurgatzen hasi zen. Hegoaldean emandako urteetan oinarrizko gospelari blues kutsua eman zion, gitarra elektrifikatu berrian gero eta nabarmenagoa izango zena. Chicagon, aldiz, jazzaren eraginak haren ahotsa hartu zuen. Swingaren eta boogie woogiaren erritmoak ere sartu zituen koktelontzian, eta estilo berritzailea lortu zuen. Rock and roll kontzeptua definitzeke zegoen oraindik, baina Rosetta Tharpek konposatu, jo eta kantatzen zuenak rock and rollaren antz handia zuen.\n19 urte zituela ezkondu zen lehenengoz eta lau urte geroago, 1938an, senarra Chicagon utzi eta, ama hartuta, New Yorkera aldatu zen. Urte hartan sartu zen lehen aldiz grabaketa estudio batean, eta emaitzak arrakasta izan zuen publiko orokorrean, baina beltzengan nagusiki, muturreko segregazioa indar betean baitzegoen orduan. Elizaren jarraitzaileen artean, ordea, ez zuen halako harrera onik izan, sortu eta interpretatzen zituen abestiek, oraindik hitz espiritualak izan arren, doinu sekularregiak zituztelako. Gainera, gospela elizatik atera bai, baina ez zuen grabaketa estudioetara eraman soilik. New Yorken Carnegie Hall, Cotton Club eta halako gaueko lokaletan hasi zen bere estilo berezian jotzen. Kontserbadore eta puristenek ez zioten barkatu musika sakratua bekatu-zulo haietara eraman izana. Eremu pribatuan ere espiritualtasuna kontu mundutarragoekin konbinatu zuen Rosetta Tharpek: fedeari tinko eutsi zion bizi guztian, jainkoaren hitza zabaltzeari ez zion sekula uko egin baina, hainbatetan ezkontzeaz gain, maitale ugari izan zituen, emakume nahiz gizonezko. Konbentzioak hausteko inolako arazorik ez zuen Tharpek. Gizarteak hori onartzea beste kontu bat zen.\nBesteak beste, Chuck Berry, Little Richard, Johnny Cash, Jerry Lee Lewis eta Elvis Presleyk berak aitortu zuten Tharpek haien ibilbidean izandako funtsezko eragina. “Rock and rollaren amabitxia” esan izan diote, baina “errege”, “aita”, “aitzindari” tituluak jarraitzaileek lortu zituzten, haren biografo Gayle Wald-en hitzetan, Sister Rosetta Tharpe rock and rollaren tronuan esertzeko “beltzegia eta emakumeegia zelako”.\nRoseta Tharpe-n zuzeneko emanaldia ikusgai bideo honetan: https://www.youtube.com/watch?v=l9bX5mzdihs


LAIAeskola - 2019ko martxoko Buletina\n3. Buletina - 2019ko martxoa\nAñana | Aiara | | Gorbeialdea | Arabako Lautada | Kanpezu-Arabako Mendialdea | Guardia-Arabako Errioxa\nAraba - M8 - Emakume gehiagorekin gure Kontzejuak irabazle\nMartxoak 9, 11:00tan Artium-en.\n11:00 Ekitaldiaren irekiera\n11:05 Hitzaldia "Emakumeak, diskurtsoak eta isiltasunak", Dolores Julianoren eskutik.\n11:40 MAHAI INGURUA. Arabako Kontzejuetako Emakume ordezkariak. Saioa gidatzen: Miriam Ocio\n12:15 Kontzejuetako emakume aintzindariei aitortza\n12:35 Itxiera. Arabako Foru Aldundiaren Diputatu Nagusia\nGaubea - Zineforuma "Chavela"\nMartxoak 1, 18:00tan, Gaubeako Liburutegian.\nSinopsia: Chavelak bere buruaren onarpenerantz egiten duen bidaia zoriontsu, mingarri, musikal, eta zinez espirituala da dokumental honen taupada eta indarra. Bizitza bakarra eta propioa janztera, hitz egitera, abestera eta amestera ausartu zen emakume baten deskripzio zehatza…\nMarxoak 11, 18:00 - 20:00 bitartean, Ribabelosako “Verde” Gizarte Etxean.\nEta hurrengo saioak hileko 2. astelehenetan.\nBegoña Etayo Ereñaren eskutik, espezialista genero berdintasunean eta garapenerako lankitdetzan.\nMartxoak 14, 18:00 - 20:00 bitartean, Langraiz Okako Liburutegian.\nEta hurrengo saioak hileko 2. ostegunetan.\nEspejo - "Escuchando el lenguaje de mi cuerpo" Tailerra\nMartxoak 15 eta 22, 15:30 - 17:00 bitartean, Espejon.\nYolanda Pastor Telletxearekin.\nEspejo - "El poder del abrazo" Tailerra\nMartxoak 29, 15:30 - 17:00 bitartean, Espejon.\nOkondo - Emakumeen Nazioarteko Eguna - M8 egitaraua\n• Umeentzako eskulanak - M8, martxoak 4tik 7ra, 17:00tan Kultura Etxean.\n• Greba feministari buruzko bilera, martxoak 6, 19:00tan Kultur Etxean.\n• M8ko konzentrazioa, martxoak 8 17:30tan, Kultur Etxean.\n• Eskualdeko manifestaldia, martxoak 8 20:00tan, Urduñan.\n• Antzerkia Pánico Escénico-rekin "Ver venir", martxoak 9, 18:00tan Kultur Etxean.\n• Emakumeei opariak banatzea, martxoak 10, 13:00tan, Kultur Etxean.\nArtziniega - Emakumeen Nazioarteko Eguna - M8 egitaraua\n• M8 konzentrazioa, martxoak 8 12:30tan, Artziniegako frontoian.\n• Eskualdeko M8ko manifestaldia, martxoak 8, 20:00tan, Urduñan.\n• Emakumeen bazkaria, martxoaren 9an, 14:30tan, igerilekuetako tabernan, Hiriska Emakumeen Elkartearen eskutik,\n• ZINEGOAK M8 - LGTBIQ Zinema Festibala, martxoak 15, 18:00tan, Udaletxe zaharrean.\n• Japoniako musika tradizionala, martxoaren 16an, 20:30tan, Ama Agustindarren komentuan.\n• Hitzaldia: Feminismoa ikerketa historikoan, martxoaren 23an, 19:30tan, Udaletxe zaharrean.\nAiara - Emakumeen Nazioarteko Eguna - M8 egitaraua\n• M8ko konzentrazioa, martxoak 8, 11:30tan Arespaldizako ferialean.\n• Eskualdeko M8ko Manifestaldia, martxoak 8, 20:00tan Urduñan.\n• Lilatoira joateko autobusa eta Berdintasunaren aldeko martxa, martxoak 10, 8:00tan, Arespaldizako ferialetik.\n• Emakumeen partaidetza Kontzejuetan, martxoak 28, 18:00tan, Arespalditzako Emakumeen Gelan.\nAMURRIO - Emakumeen Nazioarteko Eguna - M8 egitaraua\n• Erakusketa "La luz de aquella tierra", martxoaren 6tik 28ra, La Casona erakusketa gelan.\n• Poesia "Yo te creo (en tu nombre denuncio)", martxoak 7, 18:00tan, Pertsona Nagusiena Gelan.\n• Amurrioko Mugimendu Feministak antolatutako ekintzak: kontzentrazioa, mobilizazioak eta bazkaria. Martxoak 8, 12:30tatik aurrera, Juan Urrutia Plazan.\n• Emakumeak Musikan kontzertua, martxoak 9, 20:00tan, Amurrio Antzokian.\n• Berdintasunaren aldeko eskualdeko II. ibilaldi neurtua, martxoak 10, 10:00tan Kultur Etxean.\n• Zinema "Colette" filmarekin, martxoak 10, 19:30tan eta martxoak 11 20:00tan, Amurrio Antzokian.\n• Berdinzinema "Fátima" filmarekin, martxoak 12, 19:00tan, Amurrio Antzokian.\n• Antzerkia"Sex o no sex" Virginia Imazen eskutik, martxoak 16, 20:00tan, Amurrio Antzokian.\n• Emakume Ekintzailearen Jardunaldia. Emakume ekintzaileak kirolean: ARASKI AESen esperientzia, martxoak 20, 19:00tan, Reforamurrio Enpresaldea enpresa gunean.\nLAUDIO - Emakumeen Nazioarteko Eguna - M8 egitaraua\n• "Yogurina Borova, Gora Emakumeak", martxoak 2 22:30tan, Herriko Plazan.\n• “Erradikalak Gara” Bertsoa eta bakarrizketa, Beatriz Egizabal eta Ane Labakarekin, marxoak 3 18:00tan, Laudioko Kasinoan.\n• Eskupilotan ikasi nahi?, HERRIAREN Pelota Taldearekin, marxoak 4 eta 5, 18:00tan Areta Frontoian.\n• Film laburren emanaldia ZINEGOAK, marxoak 6 19:00tan Laudioalde zinema aretoa.\n• Berdinzinema "Bring the Sun Home" filmarekin, martxoak 7, 18:30tan, Laudioalde zinema aretoan.\n• VERDINI Dantza metodoa, martxoak 9, 18:30tan, Laudioko Kasinoan.\n• Bedrdintasunaren aldeko eskualdeko II. ibilaldi neurtua, ALTZARRATE Kirol Elkartea y KASKAGORRI Futbol Taldeak antolatua, martzoak 10.\n• Antzerkia "Semillas del pasado", HAMAIKA taldearekin eta SOLASTIAR,taldeak antolatua, martxoak 13 18:30tan Laudioko Kasinoan.\n• Berdinzinema "Un hombre mejor" filmarekin, martxoak 14, 18:30tan Laudioalde zinema aretoan.\n• “Berdintasuna maite dugulako” haurrentzako ipuinak, Inés Bengoarekin, martxoak 15, 18:00tan, Laudioko Liburutegian.\n• Zinema "El viajante" filmarekin, martxoak 17 17:30 eta 20:00\n• Emakumeentzako antzerki eskola irekia La Familia Inventadaren eskutik, martxoak 17, 10:00 - 13:00 bitartean, Laudioko Kultur Etxean.\n“Ordu bioleta” Irakurle-Klub feminista Aiaraldeko Kuadrillan\nMartxoak 13, 18:00-20;00, Amurrion.\nHileko 2. asteazkenetan\nBegoña Etayo Ereñaren eskutik, espezialista genero berdintasunean eta garapenerako lankitedtzan.\nMartxoaren 20an, 18:00 - 20:00 birartean, Laudioko liburutegian.\nEta hurrengo saioak hileko 3. asteazkenetan.\nJosune Muóz San Joséren eskutik, euskal filologoa, literatur kritikaria, feminista eta Skolastika Literatur Zerbitzuetako zuzendaria\nLegutio - Emakumeen Nazioarteko Eguna - M8 egitaraua\n• "Emakumea eta genero berdintasuna" I mikrokontakizun lehiaketa, marxoak 1etik 31 arte.\n• Ludotekan eta gaztelekuan Berdintasun Tailerrak, marxoak 6tik 16ra.\n• Umeentzako zine-foruma, martxoak 22, 18:30tan Legutioko Kultur Etxean.\n• Antzerki familiarra "Kalean otso, etxean uso", marxoak 29 18:30tan, Legutioko Kultur Etxean.\nGORBEIALDEA - Emakumeen Nazioarteko Eguna - M8 egitaraua\n• Zuia - Elena Loyori omenaldia 2019ko Emakume Langilea, marxoak 5, 19:00tan Zuiako Udaletxean.\n• Aramaio - Ekintza desberdinak herritik eta emakume bazkaria, marxoak 8 eta 9\n• Zigoitia - Herri apainketa morea, martxoak 8, 17:00tan Zigoitiko Gizarte eta Kultur Zentroa.\n• Gopegi - Gorbeialdeako M8ko elkarraratzea, marxoak 8 18:00tan Gopegiko udaletxearen ondoan.\nMartxoak 11, 18:00 - 20:00 bitartean, Aramaioko kultur-etxean.\nEta hurrengo saioak hileko 3. ostegunetan.\nUrkabustaiz - M8 - Hitzaldia: Jeanne-Rolande Dacougna Minkette\nMartxoak 15, 18:00 - 20:00 bitartean,Urkabustaizko Kultura Etxean.\nJeanne-Rolande Dacougna Minkette aktibistarekin eta Manuel Iradier Afrikanista Elkartearen eskutik.\nMartxoak 25, 18:00 - 20:00 bitartean, Izarran.\nEta hurrengo saioak hileko 4. astelehenetan.\nBARRUNDIA - Barrundiako emakumezko argazki-erakusketa ibiltaria\nMartxoak 7tik aurrera, Barrundiako udaletxean.\nDulantzi - Emakumeen Nazioarteko Eguna - M8 egitaraua\n• Kafe Tertulia: Emakumeak ipuinetan. Rolak eta baloreak, martxoak 7, 16:30 - 17:30 bitartean. Amas de casa Elkartearen egoitzan. Moderatzailea: Carmen Álvarez.\n• M8 oroigarrizko eguna, martxoak 8, 13:30 - 16:30 bitartean, Amas de casa Elkartearen egoitzan. Luntxa eta bazkaria.\n• Antzerkia El Mono Habitado "Benditas", martxoak 10, 19:30tan, Dulantziko auditorioan.\n• Zine zikloa "Zuzendariak" - "Carmen y Lola" filmarekin, el martxoak 17, 19:00tan Kultur Etxean.\n• Zine zikloa "Zuzendariak" - "María y los demás" filmarekin, martxoak 24, 19:00tan Kultur Etxean.\n• Zine zikloa "Zuzendariak" - "Viaje al cuarto de una madre" filmarekin, martxoak 31, 19:00tan Kultur Etxean.\nBURGELU - Berdintasunerako Flashmoba\nMartxoak 9, 12:30 - 13:30 bitartean, Burgeluko Landederra kiroldegian.\nBideo bat grabatuko da sare sozialetan partekatzeko. Anima zaitez berdintasunagatik dantzatzera!\nDonemiliaga - Emakumeek esparru lokaletan duten parte-hartzea: kontzejuak\nMartxoak 14, 18:30tan, Donemiliagako Udaletxea. (Erdoñana).\nMartxoak 18, 18:00-20:00 bitartean, Aguraingo liburutegian.\nEta hurrengo saioak hileko 3. astelehenetan.\nBegoña Etayo Ereñaren eskutik, genero berdintasunean eta garapenerako lankitedtzan espezialista.\nBarrundia - Zineforuma "The Florida Project"\nMartxoak 30, 18:30tan, en el Barrundiako Udaletxean.\nSinopsia: Moonnek Disneylandiara joan nahi du, baina Orlandoko motel merke batera baino ez da heldu, Magic Castle era, hain zuzen ere. Han 22 urteko amarekin, bizi da. Amak lana galdu du. Bobby, motelaren gerentea, da eta bai motelaz bai bizilagunez arduratzen da. Mooneeren adineko neska berria iritzi da alboko motelera. Zalantzarik gbe, uda berezia izango da.\nArraia - Maeztu Ipuinkontaketa + tailerra SORGINA TXIRULINA\n3 eta 8 urte bitarteko haurrentzat izango den tailer honetan, “Balendina astronauta” ren maskarak egingo ditugu. (Valentina Tereshkovaren omenez, espazioara joan zen lehenengo emakumea).\nMartxoak 9, 17:00 – 18:30 bitartean, Arraia-Maeztuko Zentro Soziokulturalean.\nUrizaharra - Berdinzinema: GIRL\nMartxoak 9, 19:00tan, Urizaharrako liburutegian.\nSinopsia: Lara 15 urteko neska da, mutil baten gorputzan jaioa. Dantzari izatea da bere ametsa.\nBernedo - “Aske… maite zaitut” Tailerra\nMartxoak 9, 17:30 – 19:30 bitartean, Bernedoko Erabilera Askotariko Gela (Osasun Zentro eraikinean).\n“Aske… maite zaitut” Eta nire burua ere aske nahi dut. Maitasuna ulertzeko beste era batzuk badirelako.\nIanire Estébanezen eskutik, psikologoa, blogaria, emakumeen aurkako indarkeria kasuetan esku hartzeko masterra.\nAlda - Berdinzinema: FATIMA\nMartxoak 15, 19:00 - 21:00 bitartean, Haranako Udaletxean.\nSinopsia: Fatima Elayoubi, “PRIÈRE À LA LUNE” y “ENFIN, JE PEUX MARCHER SEULE”, obretan inspiratutam FATIMA filma bakarrik dagoen ama baten borrokaren historioa da. Bere haurrak bakarrik ateratzen ditu aurrera, ezezaguna den herrialde batean, hizkuntza ezagutu gabe, porrot txikien eta arrakasta handien historioa. Ama baten historioa.\nArraia-Maeztu - Mendialdeko Berdintasun Foroa\nEmakume eta gizonen arteko berdintasunaren alde egin nahi duzu??Mendialdeko berdintasun foroa sortzen gabiltza. Bizilaguna, baduzu asko esateko!!\nMartxoak 28 17:00tan, Arraia-Maeztuko Zentro Soziokulturalean.\nMartxoak 28, 18:00-20:00 bitartean, Arraia-Maeztuko liburutegian.\nEta hurrengo saioak hileko 4. ostegunetan.\nMartxoak 21, 18:00 a 20:00 bitartean\nMartxoak 15, 18:00 - 20:00 bitartean, Trebiñuko LHI eskolako liburutegian.\nTrebiñuko Konderria - Berdinzinema: FATIMA\nMartxoak 21, 18:30 - 20:30 bitartean, Trebiñuko LHI eskolako liburutegian.


DIY - Print Peppermint\n$ USD$CADEUR €£ GBP\nDiseinu Bloga / DIY\nBrikolajearen azken artikuluak\nBisita-txartelak inprimatzeko negozioa etxean hasteko gida osoa\nBisita txartelak hilezkorrak dira. Joera betirako mantenduko da. Bisita txartelen mundua zaharkituta dagoela dirudi digitalizazioa azkar hartzeagatik, baina oraindik ere zerbitzurik bilatuena da. Bisita txartela lineaz kanpoko marketin estrategiarik garrantzitsuenetako bat da, digitalizatuta gauden arren. Da ... Irakurri gehiago\nDIY / Diseinu grafikoa / Autonomoak\n5 SEO AKATSAK MERKATARITZA ELEKTRONIKOAREN MERKATARITZEK KOSTU GUZTIEK SAihestu beharko lituzkete\nBilaketa-motorren optimizazioak bezeroak eskuratzeko kostuak murrizten laguntzen du. Merkataritza elektronikoaren marketinaren alderdi garrantzitsua da, trafiko organikoa eta negozioaren ikusgarritasuna areagotzen laguntzen baitu. Ez da harritzekoa, merkataritza elektronikoko merkaturatzaileek SEO taktika ugari aplikatzen dituztela ahalik eta kalitatezko abantaila gehien erakartzeko. Hala ere, baliteke SEO beti ez izatea onena merkataritza elektronikoko negozioetarako. Da ... Irakurri gehiago\nDIY / Ekintzailetza / Marketing / SEO\nZergatik da garrantzitsua webgune profesional batean inbertitzea?\nAzalaren irudia: Iturria Ezin duzu ukatu webgune profesional baten garrantzia. Bertako bezeroak erakarri nahi dituen enpresa txikia edo zure marketin hedapena zabaltzen duen enpresa multinazionala izan, webgune profesionala funtsezkoa da marketinaren arrakastarako. Erabiltzaileen% 78k linean begiratzeko arrazoia dago zerbitzu baten inguruko erabakia hartzeko. Han egonik ... Irakurri gehiago\nDiseinua Software / DIY / Marketing\nDiseinuaren artea: Powerpoint ederrak aldi bakoitzean sortzeko aholkuak\n(Irudiaren iturria: Envato Tuts) Ikerketa ugarik erakutsi dute informazio bisualak atxikitze maila altuena duela. MITek egindako azterketa batek aurkitu zuen ahoz egindako aurkezpenek ehuneko 12ko gogora ekartzen dutela gutxi gorabehera, berriz, ahoz eta ahoz egindako aurkezpenek ehuneko 50 berreskuratzeko tasa dutela. Hori dela eta, ez da harritzekoa aurkezle gehienek orduak igarotzea ... Irakurri gehiago\nDIY / Ekintzailetza / Autonomoak\nDiseinu Ikasleentzako 14 Diseinu Liburu Onenak 2020an\nDiseinuan lizentziatzea ikastea zaila izan daiteke. Ikasle batzuk urduri egon daitezke zerbait berria hasten ari direlako. Haien helburua unibertsitatea ahalik eta azkarren amaitzea da, lagunak egiten dituzten bitartean eta unibertsitateko bizitzaz gozatzen duten bitartean. Monitore ezberdinekin ikasi eta proiektuak garaiz aurkeztu behar dituzte. Eraiki ahal izango dute ... Irakurri gehiago\nDiseinua / DIY / Ikasleak\nNola bihurtu blogari politikoa 2020an\nZure ideiak atera eta audientzia sortu nahi baduzu, blog bat hastea da egin dezakezun onena. Dirua irabazteko modu bikaina da betetze zentzua mantenduz. Baina ekintzetan murgildu aurretik, xedea argi eta garbi jakin behar duzu ... Irakurri gehiago\nDIY / Ekintzailetza / Autonomoak / SEO\nAuto-hezkuntzarako doako baliabide onenak\nZaila da unibertsitateko hezkuntzaren onura guztiak zerrendatzea, baina beti dago eragozpen nagusi bat: irisgarritasuna. Denbora, dirua edo ordutegi malgua falta zaizun arren, jende askok goi mailako ikasketak egitea erronka izan dezake. Hala ere, inoiz baino aukera gehiago daude linean ikasteko. Urrutiko hezkuntza azkar ikasten da ... Irakurri gehiago\nDIY / Ekintzailetza / Autonomoak / Ikasleak\nHaurdunaldiaren ondoren negozioa hasi aurretik egin beharreko 7 galdera garrantzitsuak\nNekatuta zaude inolako denborarik ez edukitzea eta zure negozio bat hastea pentsatzen? Hona hemen zure bizitzako abentura berri honi ekitea erabaki baino lehenago erantzuten saiatu behar zenituen galdera batzuk.\nDIY / Ekintzailetza / Hasi-up\n10 Egin itzazu SEO puntuak dirua aurrezteko\nSEO mundua ez da kontu arina. Pazientzia handia eskatzen duen lan prozesua da. Trebetasunak eta ezagutzak funtsezkoak dira. Interneten bidez, SEO oinarriak ikas ditzakezu. Aldaketa berrien aurretik jarraitzea funtsezkoa da. Lan askoren antzekoa dirudien arren, hori da, ... Irakurri gehiago\nDiseinu grafikoa ikasteko 10 ikastaro eta ikastetxerik onenak AEBetan\nZaila da mundu modernoa imajinatzea diseinu grafikorik gabe. Produktu, zerbitzu edo gertaera bakoitzak bere nortasuna du, eta horri esker, kontsumitzaileek behar dutena modu egokian hautatzen dute. Diseinu grafikoa bizimodu eskuragarria da gaur egun bizitza eskaini nahi dutenentzat. AEBetan bizi bazara edo nahi baduzu ... Irakurri gehiago\nDiseinua / DIY / Diseinu grafikoa\nMinutuetan etxean egin ditzakezun txartelen titularrak!\nLehenengo inpresioak azkenak dira, eta batez ere egia da elkarreragin profesionalak egiteko orduan. Bisita-txartelak zure ikuspegi profesionala mailaz igotzeko modu ziurra dira. Hala ere, sarritan txartelak eta dagozkien osagarriak kostatzen zaizkizu. DIY bisita txartelen titularrak zure marka irudia erakusteko modu harrigarria dira ... Irakurri gehiago\nEnpresa / DIY / Autonomoak